Kebun Durian & Panorama Menghijau Antara Tarikan Di Bangi Resort Hotel

Melangkah masuk ke Bangi Resort Hotel yang terletak di puncak tertinggi Bandar Baru Bangi memang sangat teruja. Ini kerana  hotel ini sungguh megah dan reka bentuk ala Sepanyol memberi suasana berbeza dari hotel lain. Yang pasti selepas jejakkan kaki ke hotel ini, sesiapa sahaja tetamu akan dilayan seperti VIP oleh pekerja di hotel ini. Lobi hotel ini menyediakan suatu pengalaman yang berbeza buat mereka yang datang kesini.

Sebelum ini, Bangi Resort Hotel beroperasi sebagai Hotel Bangi-Putrajaya bermula 2014 dan sebagai Hotel Equatorial Bangi-Putrajaya sejak 1997. Bermula pada 1 Januari yang lalu, mereka melakukan penjenamaan semula termasuk pengubahsuaian kepada 256 bilik tetamu secara berperingkat sejajar dengan peredaran zaman.

Bilik Jenis Premier Family yang telah diubah suai menjadi lebih moden dan  kontemporari (harga semalam bermula dari RM335)

Dengan persekitaran yang sedap mata memandang, hotel ini menyediakan banyak kemudahan antaranya ialah gimnasium, kolam renang yang luas termasuk dua kolam untuk kanak-kanak, tempat permainan kanak-kanak funland, gelanggang tenis, salun kecantikan serta pengangkutan harian ke Kuala Lumpur, pusat beli belah dan tempat-tempat tarikan pelancong yang berdekatan.

Bagi anak-anak pula, sudah semestinya kolam renang menjadi pilihan. Bagi memudahkan pengunjung resort bersantai, gazebo turut di sediakan.

Penulis berpeluang untuk menginap di Bilik Premier yang sedikit klasik bersama keluarga. Bilik ini boleh dikatakan unik dengan dilengkapi bilik mandi besar, malah mempunyai balkoni dengan pemandangan alam semula jadi yang luas terbentang. Yang paling penting, ada internet akses dengan kelajuan yang cukup memuaskan.

Tak hairanlah jika selepas ini, Bangi Resort Hotel dikhabarkan bakal membina bangunan baharu yang menempatkan kira-kira 400 bilik tetamu dalam tempoh 5 tahun ini bagi memenuhi permintaan pelanggan yang semakin meningkat.

Lebih unik, Bangi Resort Hotel sedang giat membangunkan projek Bangi Farm Resort  yang terletak berhampiran dengan hotel. Sebanyak 200 pokok durian Musang King  500 pokok buah tin, 50 pokok avakado selain ulam-ulaman seperti ulam raja, bunga telang di tanam di kawasan dusun tersebut. Menarik kan?

Kunjungi dan rasai percutian yang sebenar di Bangi Resort Hotel. Anda tidak perlu bersusah payah atau bimbang apabila menginap di hotel ini kerana segala kemudahan telah tersedia. Ia terpulang kepada anda. Segalanya ada di sini! Maklumat lanjut boleh melayari laman web www.bangiresorthotel.com atau emel @bangiresorthotel.com atau hubungi 03-8210 2222.


Sambut Hari Lahir Ke-12, Artis Cilik Filem Bajrangi Bhaijaan Semakin Dewasa

Filem “Bajrangi Bhaijaan” menjadi salah satu filem Bollywood yang paling bersinar pada tahun 2015. Filem garapan sutradara Kabir Khan itu pun berjaya menaikkan nama salah satu aktres cilik. Siapa?

Harshali Malhotra mulai dikenal sejak membintangi filem “Bajrangi Bhaijaan”. Dalam filem yang juga dibintangi oleh Salman Khan dan Kareena Kapoor itu, artis cilik berusia itu memegang watak sebagai Munni.

Ternyata gambar terbaru Harshali terlihat lebih dewasa tak seperti penampilannya dalam filem Bajrangi Bhaijaan. Jom lihat gambar terbaru Harshali yang diambil dari Instagramnya, @harshaalimalhotra_03;

Pada awal Jun yang lalu Harshali menyambut hari kelahirannya  yang ke 12 tahun. Walaupun meraikan hari jadi ketika lockdown, dia tetap rasa syukur dan berterima kasih kepada kedua ibu bapanya sentiasa disampingnya.

A post shared by Harshaali Malhotra (@harshaalimalhotra_03)

Untuk makluman, Harshali membintangi filem Bajrangi Bhaijaan ketika dia berusia 7 tahun. Tak sangka kini gadis comel ini sudah memasuki usia remaja.

Difahamkan saat ini Harshali sedang mendapat pendidikan di Seven Square Academy yang terletak di Mumbai. Salman dikatakan memberi dana pendidikan hingga Rs 1.5 crore untuk seluruh keperluan sekolah Harshali.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


11 Tips Berbelanja Dengan Selamat Ketika Bercuti Di Bandung

Musim cuti sekolah ni memang ramai orang Malaysia sudah menempah tiket penerbangan untuk bercuti. Bercuti ke Bandung, Indonesia boleh menjadi kesukaan ramai kerana terdapatnya tarikan seperti tasik kawah gunung berapi, Tangkuban Perahu dan paling penting ia merupakan lokasi popular untuk membeli-belah secara borong. Difahamkan membeli-belah di bandung sangat murah dan bagus.

Jadi kepada yang pertama kali akan ke Bandung, berikut merupakan tips dan panduan yang perlu anda tahu:

Cuba elakkan pergi pada hujung minggu kerana orang terlalu ramai, sebaliknya pergi pada hari biasa kerana pelawatnya agak berkurangan walaupun tempat ini sentiasa dikunjungi orang.

Dago atau Jalan Dago adalah kawasan membeli-belah factory outlet kegemaran pelancong yang menjual barang-barang yang berjenama seperti Ralph Lauren, Burberry, Gucci, Hermes, Channel dan Armani dengan harga yang rendah. Kebiasaannya ada sedikit kecacatan kecil pada barangan ini. Jadi anda harus bijak memilih.

Pasar Baru ialah tempat jualan kain-kain yang terbesar. Pelancong selalu melawat tingkat 8 jika mencari kain tenun, kain bermanik, kain untuk kebaya atau baju kurung atau untuk majlis perkahwinan dan pelbagai majlis rasmi atau tidak rasmi. Terdapat pilihan yang sungguh luas.

Elakkan untuk terpedaya dengan orang yang memanggil anda untuk masuk ke dalam kedai, kerana individu tersebut hanya mendapat wang dari tuan kedai sekiranya membawa pelanggan. Saya sarankan anda terus masuk ke butik dan berurusan dengan pelayan di dalam kedai tersebut.

Begitu juga di medan selera di tingkat atas, anda kena terus membuat pesanan ke kaunter bukannya melalui indvidu lain. Kemungkinan besar anda akan dikenakan harga yang lebih mahal jika tidak berhati-hati.

Elakkan untuk bercakap dengan orang yang tidak di kenali di sini, kerana takut individu ini akan mempengaruhi anda untuk datang ke kedai kawan-kawanya juga, di mana kadang-kadang harga tidak masuk akal. Jadi hati-hati.

Kartika Sari Bakeri- terkenal dengan kek lapis, brownies dan kek keju yang memang sedap. Mereka juga ada membuat penghantaran ke hotel-hotel. Anda harus berhati-hati , ramai peniaga yang mengaku menjual kek Kartika Sari yang asli tapis sebenarnya tiruan dan tak sedap.

Nasi Padang Simpang Raya- menyediakan pelbagai jenis masakan yang enak dan bersih dalam persekitaran yang lapang. Makanan ringan yang terkenal di sini adalah pisang molen dan jus avokado.

Mereka akan hidangkan kesemua lauk-pauk di atas meja, namun bayaran hanya di kenakan pada setiap pinggan yang anda pilih. Kalau boleh, pastikan anda habis sepinggan tersebut, jangan membazir.

Berhati-hati dengan penyeluk saku terutamanya di kawasan Pasar Baru. Elakkan berurusan dengan penjaja jalanan, elakkan membuka mulut untuk bertanya harga. Jika tidak anda akan diekori sepanjang perjalanan. Takut tak?

Untuk perjalanan yang selesa dan menyenangkan sewa sebuah kereta lengkap dengan pemandunya sekali. Selalunya, harganya berpatutan dan boleh tawar-menawar.

Jangan pakai baju yang terlalu mendedahkan badan kerana penduduk tempatan akan memandang dengan pandangan yang kurang selesa.

Jika menggunakan teksi pastikan guna meter, jika tidak menggunakan meter jangan naik kerana teksi akan mengenakan bayaran yang terlalu tinggi untuk pelancong. Pastikan anda mempunyai wang yang kecil yang banyak, kerana takut pemandu teksi tidak memberi baki wang dengan alasan tidak ada wang kecil. Ini cuma helah mereka sahaja.

Jika anda pengguna kad debit, jangan risau kerana kebanyakkan butik dan restauran boleh menggunakan kad debit dari semua jenis bank di Malaysia. Tetapi anda harus maklumkan pada bank terlebih dahulu bahawa anda ingin membuka sekatan kad untuk digunakan di luar negara.

Pengeluaran wang dari mesin ATM juga boleh digunakan namun anda akan di kenakan caj sebanyak RM12 bagi setiap pengeluaran.

Jika anda membuat urusan tawar-manawar, bandingkan harga tersebut secara bijak. Pastikan anda membawa kalkulator jadi harganya lebih tepat jika dibandingkan hanya congak di kepala. Silap-silap anda akan ditipu. Difahamkan ada yang berjaya mengurangkan harga sehingga 50% jika bijak menawar.

Jadi selamat melancong ke Bandung dan jadilah pelancong yang bijak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahniah! Yatt Hamzah Timang Anak Perempuan Keempat

Sebelum ini, pelakon Yatt Hamzah menyatakan kebimbangan apabila kandungannya dilaporkan telah lebih hampir dua minggu daripada jangkaan sebenar untuk bersalin.

Namun, akhirnya detik-detik yang dinantikan tiba jua apabila Yatt atau nama sebenarnya Haryati Hamzah, 39 telah selamat melahirkan cahaya mata keempat nya pada 30 Disember lalu.

A post shared by BONDA of 5, 4 here 1 in HEAVEN (@yatthamzah_suci)

Berita gembira itu dikongsi Yatt menerusi laman Instagram nya yang turut mendedikasikan ucapan terima kasih buat kenalan dan peminat yang mendoakan dia dan kandungannya sebelum ini.

“Terima kasih atas doa-doa yang baik dan sokongan dari semua keluarga, sahabat dan followers..Berkat doa dari semua, Alhamdulillah Bonda dan baby selamat dan sihat. Semoga baby membesar menjadi Mujahidah Solehah..Aameen Ya Allah.”

Dalam pada itu, Yatt juga telah mengumumkan cahaya mata keempatnya itu juga merupakan seorang bayi perempuan yang bakal diberi nama bermula dengan Suci sama seperti tiga anak-anaknya yang lain. Menerusi sebuah perkongsian lain, Yatt juga akan berkongsi kisah disebalik proses bersalinnya kali ini yang dianggap agak berbeza berbanding sebelum ini.

Yatt telah berkahwin dengan juru video Mohamad Zulfahdli Khairuddin pada Februari 2016 dan dikurniakan dua cahaya mata Suci Humaira Iqlima, 3, dan Suci Hayfa Medina, 1. Sebelum ini, pelakon itu turut mempunyai seorang lagi anak, Suci Hanania Malika, 7, hasil perkahwinannya terdahulu dengan Abdul Mutalib Shukor


Zaki Azeman Bersedia Berhadapan Isu ‘Video Panas’

Memandangkan sejak kebelakangan ini pelbagai kontroversi panas melibatkan selebriti lelaki dan video bogel seumpamanya, pelakon baharu Zaki Azeman, bersedia menghadapi dakwaan yang sama sekiranya turut terpalit kelak.

Menurut Zaki atau nama sebenarnya Muhamad Zaki Azeman, 26 isu tersebut merupakan seperti cabaran buat anak seni terutamanya buat pendatang baru sepertinya. Jelas pelakon yang berasal dari Perlis ini, dia akui kontroversi seperti itu mampu menaikkan nama seseorang namun menolak cara sedemikian untuk terus kekal relevan di dalam industri.

“Saya dah bersedia untuk berhadapan dengan isu seumpama itu. Bila kita masuk dalam industri, perkara seperti ini mungkin akan berlaku dan tetap kena berhadapan dengannya.

Mungkin boleh naikkan nama seseorang tapi saya tolak untuk berjaya dengan kontroversi seperti itu, saya nak berjaya dengan cara yang baik”

Dalam perkembangan lain, Zaki ketika ditemui Murai.my baru-baru ini sedang giat mempromosikan drama terbaharunya, Ombak Rindu The Series yang kini hangat ditayangkan di saluran penstriman tempatan iFlix.

Menggantikan watak pelakon asal, Bront Palarae dalam drama ini Zaki akui berasa agak tertekan menggalas watak tersebut apatah lagi sebelum ini dibawakan oleh seorang pelakon yang cukup terkenal.

Namun dalam masa yang sama, Zaki bersyukur kerana sering mendapat tunjuk ajar daripada pelakon-pelakon berpengalaman seperti Remy Ishak dan Izara Aishah.

“Saya sangat teruja dapat berlakon dengan Remy Ishak dan Izara Aishah yang banyak membantu ketika penggambaran. Tidak dinafikan saya sedikit tertekan dan gemuruh, tapi apabila dengan mereka saya selesa kerana banyak dapat tunjuk ajar.

Dalam masa yang sama, saya banyak belajar dengan Osman Ali. Saya sebenarnya bermula sebagai krew penggambaran dan tidak lama kemudian mencuba nasib dalam sebuah ujibakat sebelum diberi kepercayaan oleh Osman untuk berlakon dalam drama-drama di bawahnya”

Jelas Zaki,dia bertuah kerana bakatnya telah digilap oleh pengarah , Osman Ali dan terus diberikan kepercayaan untuk berlakon di dalam naskhah terbitan pengarah yang berpengalaman itu. Selain Ombak Rindu The Series, Zaki bakal muncul dalam sebuah telemovie berjudul Telunjuk Iblis yang akan disiarkan di Astro Citra tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sabar! Trailer Perdana ‘A Quiet Place Part II’ Beri Gambaran Asal Usul Raksasa Misteri

Seperti yang dijanjikan, Paramount Pictures akhirnya melancarkan trailer perdana “A Quiet Place Part II” pada tahun baru 2020. Dalam trailer ini, terdapat banyak butiran yang boleh difahami dari sekuel “A Quiet Place”.

Trailer ini sekali lagi memaparkan pelakon Evelyn Abbott (Emily Blunt) yang seharusnya memimpin anak-anaknya di dalam hutan apokaliptik yang dipenuhi dengan raksasa. Keluarga Abbott nampaknya sedang berusaha untuk berpindah ke wilayah baru.

Bukan itu sahaja, sesuatu hal paling menarik dalam trailer ini babak mengimbau kembaili bagaimana bermulanya kemunculan raksasa yang memburu manusia di mana ia sangat sensitif dengan bunyi.

Sebuah lagi babak di mana keluarga Abbott memasuki kawasan baru, di mana mereka bertemu sekumpulan orang yang juga cuba bertahan.

Dalam “A Quiet Place Part II” sendiri, barisan pelakon dari filem pertama akan kembali mengulangi watak mereka. Bermula dari Emily Blunt, Millicent Simmonds yang kembali memegang watak sebagai Regan Abbott dan Noah Jupe sebagai Marcus Abbott. Sementara itu, John Krasisnski telah menggalas semula tanggungjawab sebagai pengarah dan pnerbit.

Filem yang pernah meraih kutipan sebanyak US$ 132 juta pada tahun 2018 itu bersedia menemui penonton pada 20 Mac, 2020. Tak Sabar kan! Jom tonton trailer di atas!


Konsert Taeyeon Dibatalkan Gara-Gara Alami Depresi

Depresi mahupun kemurungan dikalangan selebriti kini bukanlah sesuatu yang luar biasa. Boleh dikatakan hampir setiap bulan ada sahaja perkhabaran mengenai selebriti yang menderita kerana nya sehingga mengambil pendekatan ‘mudah’ dengan membunuh diri.

Antara selebriti yang sedang mengalami depresi termasuklah salah seorang anggota kumpulan Girls Generation (SNSD), Taeyeon yang berjuang melawan kemurungan sejak pertengahan tahun lalu. Gara-garap penyakit tersebut, konsert solo nya Taeyeon Concert the Unseen yang dijadualkan pada 17 hingga 19 Januari ini terpaksa dibatalkan.

Jelas penyanyi itu, keputusan itu dibuat kerana dia ingin fokus pada sesi rawatan penyakit tersebut pada bulan ini dan berharap akan pulih seperti sedia kala.

Malah dia turut menjelaskan sedang mengambil ubat-ubatan daripada doktor dan memohon agar netizen tidak memandang serong mahupun berfikiran negatif terhadap mereka yang sedang mengatasi penyakit kemurungan. Pada hujung bulan lalu, dunia hiburan dikejutkan dengan kematian penyanyi wanita Korea popular, Goo Hara juga dipercayai kerana kemurungan.


Boss Marvel Sangka Robert Downey Jr. Akan Bawa Nasib Sial

Tidak keterlaluan jika Robert Downey Jr. (RDJ) dianggap sebagai perintis yang mengangkat Marvel Studios ke pouncak yang tinggi. Ini kerana filem Marvel Studios yang pertama, yang dibintangi, “Iron Man”, berjaya meraih kejayaan besar apabila ditayangkan pada tahun 2008.

Sampai ke hari ini, mereka berjaya keluarkan 22 filem superhero dalam tempoh 10 tahun yang lalu.

Namun, perjalanan karier RDJ dalam mendapatkan watak superhero bernama Tony Stark itu tidaklah semudah yang disangka.

Difahamkan ramai yang meragui sama ada keputusan Marvel Studios untuk memlih RDJ akan menghasilkan kejayaan.

Baru-baru ini, ketika sesi Q&A di New York Film Academy, Kevin Feige merangkap bos Marvel Studios telah berkongsi cerita mengenai uji bakat dengan RDJ. Beliau berkata bahawa pemilihan pelakon itu adalah satu pertaruhan besar, bahkan berpotensi membawa nasib sial untuk Marvel Studios.

“Ujibakat dia (RDJ) adalah keputusan pertama yang saya buat. Kami tahu, ini (memilih RDJ) akan menjadi hebat (berjaya) atau mungkin ia akan terjun menjadi sampah  paling besar (sial)” kata Kevin Feige.

Sebelum ini, pengarah Ujibakat Marvel Studios, Sarah Finn, juga buka mulut mengenai uji bakat RDJ. Sarah teringat ketika dia pertama kali menguji bakat pelakon RDJ untuk mengambil watak Iron Man.

Sarah Finn berkata bahawa pengarah Jon Favreau adalah individu yang benar-benar mahukan RDJ untuk memegang watak sebagai Iron Man. Sarah mendakwa bahawa pada masa itu semua orang ragu, sehingga akhirnya dia diminta melakukan ujian skrin atau screentest.

Sudah tentu keraguan tentang pemilihan RDJ ini timbul kerana pada masa itu dia bukan seorang pelakon dengan kerjaya cemerlang. Dia terlibat dengan permasalahan yang sukar untuk menjadikannya sebaris dengan pelakon kelas tinggi kerana penagihan dadahnya dan status bekas banduan.

Ini menjadikan Marvel Studios membuat pertaruhan besar. Selain itu, “Iron Man” adalah filem pertama mereka.

“Itu pilihan yang tidak dijangka,” kata Sarah Finn. “Downey akhirnya bersetuju untuk melakukan ujian skrin dari wajahnya padahal ketika  itu kami belum lagi menentukan filem apa yang akan dia bintangi.” katanya kepada TheLily.com

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jakarta Banjir! Lihat Gambar Rumah 6 Artis Indonesia Yang Ditelenggami Air

Pembuka tahun 2020 diiringi kesedihan untuk masyarakat di Jakarta. Hujan yang melanda Jakarta pada hari Selasa (31/12) hingga Rabu (1/1) menyebabkan banjir di banyak daerah. Akibat dari banjir itu, telah membuatkan banyak kawasan kediaman terendam di dalam air yang ketinggiannya mencapai pinggang orang dewasa.

Hal ini turut melibatkan barisan selebriti yang tinggal di ibu kota Jakarta. Bukan itu sahaja, banjir ini juga menyebabkan kereta mewah dilihat ditelenggami air di kediaman masing-masing.

Melalui akaun Instagram peribadi mereka, selebriti ini sempat  berkongsi foto-foto keadaan rumah mereka. Seperti yang dilaporkan oleh brilio.net dari pelbagai sumber, beginilah keadaan garaj kereta selebriti Indonesia yang terkena banjir.

Rumah Randy Pangalila di kawasan Kemang Pratama, Bekasi juga ditelenggami kerana banjir. Banjir itu malah membuat kereta yang diletakkan di garasi terendam hampir separuh.

Nycta Gina juga menjadi salah satu selebriti yang menjadi mangsa banjir. Kereta Sedan yang diletakkan di garajnya juga tenggelam di bawah air.

Nicky Tirta menunjukkan gambar garaj kereta beliau yang dibanjiri. Bukan sahaja garaj, terdapat juga air memasuki beberapa sudut rumahnya.

Rumah mewah Yuni Shara juga tidak terkecuali terkena bencana banjir. Banjir yang masuk ke tingkat pertama rumah Yuni juga membanjiri bahagian garasi keretanya.

Rumah pelawak Parto juga dilanda banjir yang membuat kereta mewah yang diletakkan di garasi ditelenggami air.

Iwa K juga antara mangsa banjir yang menenggelamkan sebahagian dari rumahnya. Banjir itu juga membuat beberapa motosikal mewah yang diletakkan di dalam garasi terendam di dalam air.


Kolabarasi Realme & Meerfly Hasilkan Lagu ‘Haa Tepuk’ Versi Remix Dapat Pujian

Siapa saja yang tak tahu dengan lagu yang semakin diminati anak-anak muda iaitu ‘Haa Tepok’ yang dipopularkan oleh penyayi rap Malaysia iaitu Meerfly, Kidd Santhe dan K-Clique.

Saat lagu ini tular di media sosial dan sering diputarkan dalam radio, realme Malaysia telah mengambil langkah yang bijakj dengan membuat kolabrasi bersama kumpulan rap ini. realme Malaysia dan Meerfly mengeluarkan satu lagu versi remix yang sangat menarik.

A post shared by MEERFLY (@meerflymusic)

Dengan slogan mereka iaitu ‘’Dare To Leap’’, kolabarasi ini secara tidak langsung menjadi sebuah penghargaan kepada peminat-peminat realme yang telah banyak memberikan sokongan kepada mereka sehingga ke hari ini.

Lebih menarik, muzik video yang dimuatnaik menerusi saluran MeerFly di Youtube berjudul MeerFly X realme – HAA TEPOK REMIX (FT. MK K-Clique, Kidd Santhe) itu hanya memaparkan emoji mewakili setiap wajah rapper.

Sehingga artikel ini ditulis, MV ini telah mendapat sehingga 137 ribu tontonan dalam masa 2 hari dan rata-rata pendengar memberi pujian di ruangan komen. Hebat bukan!


Cetus Spekulasi! Remy Ishak Kembali ‘Follow’ Mira Filzah Di Instagram

Semalam tular di media sosial mengenai tindakan pelakon Remy Ishak yang memadam semua gambar nya di laman Instagram. Lebih mengejutkan Remy dikatakan telah berhenti mengikuti perkembangan Mira Filzah di platform tersebut.

Sejurus selepas itu, peminat mula membuat spekulasi masing-masing sehingga ada yang mengandaikan pelakon drama bersiri Ombak Rindu itu kembali menghadapi kemurungan. Dalam pada itu sebuah hashtag khas #AllTheBestRI turut diwujudkan oleh peminat bagi menunjukkan sokongan mereka.

Biarpun begitu, kurang daripada 24 jam Remy kembali aktif di Instagram. Menerusi tinjauan terkini Murai.my mendapati pelakon itu telah memuat naik beberapa posting termasuklah kata-kata semangat sebagai inspirasi di tahun baru.

Malah Remy juga dilihat kembali mengikuti perkembangan Mira di Instagram. Rata-rata peminat mula membanjiri ruangan komen Instagram Remy dengan pelbagai ucapan selain mengharapkan agar Remy terus kuat pada tahun ini.

Terdahulu, Remy dan Mira pernah dikatakan hangat bercinta sejak terlibat dalam drama Pujaan Hati Kanda yang ditayangkan pada Disember 2018 sehingga Januari tahun lalu. Malah kedua-duanya dilihat memakai pakaian sedondon ketika menghadiri malam Festival Filem Malaysia (FFM) tahun lalu sekaligus mencetuskan pelbagai spekulasi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Air Mata Zizan Gugur Ucap Selamat Tinggal Kepada Neelofa

Selasa lalu (31 Disember) merupakan hari terakhir pengacara MeleTOP, Neelofa mengendalikan rancangan itu. Sebelum ini, Neelofa atau nama sebenarnya Noor Neelofa Mohd Noor, 31 telah mengumumkan akan berundur dari rancangan itu selepas hampir 8 tahun bersama.

"You'll be missed but never forgotten". You have no idea how many people you've inspired. #ThankYouLofa @Neelofa pic.twitter.com/PcicSkrJNm

Terkesan dengan khabar yang menyedihkan itu, peminat dan produksi turut mewujudkan #ThankYouLofa sebagai tanda terima kasih dan penghargaan buat Neelofa yang menceriakan malam mereka selama ini

Dalam episod terakhir Neelofa bersama MeleTOP, turut bersama adalah selebriti undangan Zizan Razak dan Datuk Hans Isaac. Ketika babak Neelofa mengucapkan selamat tinggal, Zizan dilihat beberapa kali cuba mengelap air mata nya kerana terlalu sebak.

A post shared by Z I Z A N R A Z A K (@zizanrazak869)

Malah menerusi perkongsiannya di laman Instagram, pelawak itu menyifatkan Neelofa sebagai inspirasi yang positif kepada masyarakat. Di kesempatan itu, Zizan turut mendoakan agar Neelofa terus sukses pada masa akan datang.

“Kalau nak diceritakan tentang kehebatan influence Lofa pada masyarakat Malaysia memang tak cukup kalau hanya satu jilid novel. Memang beliau banyak memberi inspirasi positif pada semua. Apa apa pun Malaysia ayuh kita doakan yang terbaik buat @neelofa we love u!!”

Menerusi ruangan komen balas pula, Neelofa menghargai atas kesudian Zizan hadir memberi sokongan pada episod terakhirnya.

Tambah Neelofa, kebanyakan episod yang mempunyai Zizan sebagai selebriti undangan mendapat jumlah tontonan yang tertinggi di YouTube. Neelofa turut berharap agar dapat bekerjasama dengan selebriti verstail itu pada tahun ini. Dalam perkembangan lain, masih ramai tertanya-tanya mengenai siapakah pengganti Neelofa yang hanya akan diketahui pada minggu hadapan.


[VIDEO] Tomok Buka Rahsia Kisah Penubuhan NewBoyz

Khas buat peminat setia Tomok yang setia menjadi tulang belakang kariernya selama ini, sebuah dokumentari khas mengenai perjalanan seni beliau telah diterbitkan. Dokumentari khas yang dinamakan TOMOKTWNTY ini berkisarkan 20 tahun pembabitan Tomok di dalam industri seni tanahair.

Sebanyak 4 episod berdurasi 15 minit setiap satu, TOMOTWNTY menyingkap sejarah bagaimana Tomok bermula sebagai vokalis NewBoyz sehingga kini. Menceritakan bagaimana naik turun dan kejayaan yang telah dicipta Tomok. Dokumentari ini juga menampilkan Zul2by2, Zimi Sofazr, Aubrey Suwito dan ramai lagi yang merupakan tulang belakang kepada kerjaya seni Tomok.

Telahpun disiarkan episod pertama pada 27 Disember baru-baru ini, TOMOKTWNTY boleh ditonton di saluran YouTube Monkey Bone dan setiap episod akan disiarkan setiap 2 minggu sekali.


Marvel Bakal Terbit Filem Superhero Transgender Pertama

Sebelum ini, peminat sedia maklum bahawa Marvel akan tampilkan watak LGBT dalam filem terbaharu nya akan datang. Menguatkan spekulasi itu, ianya bakal muncul dalam Thor: Love and Thunder yang dijangka ditayangkan sekitar 2021.

Terbaru, ketika di Akademi Filem New York,Presiden Marvel iaitu Kevin Feige telah mengumumkan Marvel bakal memperkenalkan filem pertama yang menampilkan watak superhero yang terarah kepada transgender. Bukan itu sahaja, dengan kemunculan watak tersebut, Marvel juga akan jadikan perancangan tersebut sebagai pelan jangka panjang untuk memperkenalkan lebih ramai superhero trans.

Dalam info lain, ramai yang meramalkan superhero trans pertama adalah Sera dari rangkaian filem dan komik Thor yang sememangnya sudah diperkenalkan terlebih dahulu. Malah pembantu penulis komik Marvel, Kieron Giller turut mengesahkan mengenai status sebenar watak Sera.

Pada filem-filem akan datang, Marvel turut mencipta sejarah dengan memperkenalkan watak superhero kekurangan upaya (OKU) pertama selain Shang-Chi yang menjadi superhero Asia-Amerika pertama pada 2021 menerusi filem Shang-Chi dan Legend of the Ten Rings.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Taman Tema Air Splash Out, Bakal Jadi Tarikan Utama Di Langkawi

Setelah lama dinanti-nantikan, akhirnya pengunjung dapat merasai pengalaman terbaru yang terdapat di Pulau Langkawi iaitu Splash Out Langkawi, taman tema air yang pertama di sini.

Pembukaan taman tema air yang terletak di pekan Kuah ini sekaligus menambah satu tarikan yang lain untuk pengunjung dalam dan luar negara ke Pulau Langkawi.

Yang pastinya, Splash Out Langkawi menjanjikan keseronokkan seisi keluarga dan teman-teman, malah taman tema air ini pilihan terbaik untuk anda beriadah bersama orang tersayang.

Taman tema dengan keluasan 12 ekar ini kini telah dibuka secara rasmi kepada orang ramai bermula 15 Disember 2019 yang lalu. Splash Out Langkawi menawarkan pengalaman aktiviti air yang paling bermakna buat warga Langkawi dan juga pengunjung yang datang.

Taman tema dengan senibina klasik di persisiran pantai ini sangat strategik dan berhampiran dengan jeti Langkawi. Jika anda daripada Lapangan Terbang Antarabangsa Langkawi, jarak untuk anda ke Splash Out ini kira kira 16.4 kilometer sahaja.

Tidak keterlaluan jika taman tema air ini disebut bakal menjadi tumpuan orang ramai di Langkawi, dan menjadi tarikan pelancongan utama di Langkawi yang bakal dinikmati ratusan ribu keluarga di seluruh Malaysia.

Berada di pulau yang begitu tenang dan permandangan indah di Langkawi, Splash Out direka sebagai kota yang ajaib dan fantastik, diilhamkan oleh pelaut yang meneroka tujuh lautan.

Dengan menyediakan 12 gelongsor air yang menyeronokkan, pengunjung seolah-olah berada dalam sebuah pengembaraan di lautan gelora. Antaranya seperti, Ragin’Racers, Splash-Tacular, Shipwreck Falls, Splash Twister, Poseidon’s Revenge, Perfect Storm, Big Splash Kingdom, Wild Water, Rainbow Rider, Splash-Python, Sprinkle Island dan River of Life.

Bukan gelongsor sahaja yang mampu buatkan anda teruja! Rasai pengalaman yang luar biasa hebat dengan mencuba permainan air,  Perfect Storm, corong parabola 40 darjah dengan kesan putaran kaleidoskop sebelum turun ke aras tanah.

Atau kalau tak cukup puas lagi, anda boleh mencuba tarikan lain iaitu Ragin ‘Racers, slaid air dengan kelajuan 50km/ jam. Manakala Splash-Tacular pula sebuah slaid air yang mampu menjadi pengalaman yang tak boleh dilupakan, kerana ia dipercepatkan oleh jet hidro dan jatuh ke dalam lohong gelap dengan kesan visual yang menarik.

Tambahkan lagi keterujaan anda dengan mencuba Shipwreck Falls, sebuah kapal karam di mana anda akan merasai terjunan curam, sebelum diterbalikkan

Jangan lupa untuk mencuba tarikan Poseidon’s Revenge, semasa anda meluncur pada kelajuan tinggi yang dipercepatkan oleh sebuah jet hydro menaik yang akhirnya terjun ke dalam lubang hitam dengan kesan visual unik.

Selepas mencuba permainan-permainan air yang mendebarkan ini, anda boleh berenang di kolam gelombang, Wild Water dengan kedalaman 6 kaki atau boleh menuju ke River of Life, sungai buatan dengan perjalanan yang lebih selamat dan sesuai untuk seisi keluarga.

Di sini anda boleh menikmati percikan air berterusan menyusuri sungai sepanjang 330 meter bersama pelampung besar dan simbahan air dengan muatan 250 liter di Big Splash Kingdom menanti anda.

Kanak-kanak pasti seronok dengan permainan air interaktif di Sprinkle Island, di mana di sini lebih selesa dan selamat untuk mereka di usia kecil.

Dan yang paling mustahak, taman tema air ini juga mempunyai beberapa buah restoran untuk menjamu selera antaranya East India Coffee & Tea Company dan Bass Harbour Outpost serta kedai runcit dengan harga yang berpatutan.

Splash Out adalah taman air mesra keluarga dengan kemudahan dan perkhidmatan seperti stroller, peti kuci, bilik pertolongan cemas, bilik salin pakaian, bilik menyusu dan surau.

Untuk penginapan hotel, hanya menuju ke Bella Vista Waterfront Langkawi yang menyediakan sebanyak 275 bilik buat tetamu. Ia terletak bersebelahan dengan Splash Out. Untuk bilik keluarga mereka menawarkan Pakej Splashcation pada harga RM649 untuk 2 Hari/ 1 Malam  termasuk sarapan bufet dan tiket masuk untuk 2 orang dewasa
dan 2 kanak-kanak.

Splash Out Langkawi juga mengalu-alukan untuk menjadi hos kepada acara korporat, team building, rombongan sekolah.

Dibuka pada hari kerja, Isnin hingga Khamis dari pukul 10 pagi hingga 6 petang, dan pada hujung minggu, hari cuti umum dan cuti sekolah dari pukul 10 pagi hingga 7 malam. Tiket kemasukan berharga RM75 (Dewasa), RM55 (Kanak-kanak) dan RM40 (Warga Emas)

Maklumat lanjut juga boleh didapati di laman web Splash Out Langkawi
www.splashoutlangkawi.com, laman Facebook: www.facebook.com/Splashout atau dengan menghubungi di talian 04 9611 520.

Splash Out pastinya wajib dikunjungi yang pastinya anda bakal merasai keseronokan tanpa batasan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aeril Zafrel Dikecam Selepas Muat Naik Gambar Hantar Anak Bersekolah

Semalam merupakan hari pertama sesi persekolahan bagi tahun 2020 dibuka. Rata-rata ibu bapa terutama pertama kali mendaftarkan anak-anak ke sekolah turut tidak melepaskan peluang menemani mereka.

Ini termasuklah buat pasangan selebriti Aeril Zafrel dan Wawa Zainal yang menghantar anak-anak mereka, Ahmad Fakharuddin Attar dan Hayla Maghfiratul Adzkiyaa di sebuah sekolah swasta.

Di sebalik perkongsian mereka di laman Instagram, timbul pula beberapa komen negatif yang mengecam imej selebriti itu dan anak mereka yang dilihat seperti tidak sesuai di sekolah. Isu tersebut telah dimuat naik sendiri oleh Aeril menerusi laman Twitter yang menyatakan kekecewaannya selepas dilemparkan kecaman sedemkian.

Jelas pelakon itu, niatnya memuatnaik gambar berkenaan hanya sekadar kenangan apatah lagi ianya merupakan pengalaman pertama anak-anak mereka ke sekolah namun sebaliknya pula yang terjadi.

Rata-rata pengikut Aeril di laman Twitter mengharapkan agar pelakon itu dapat bersabar dengan segala komen yang dilemparkan apatah lagi mengenai anak-anaknya.

Malah ada diantara mereka turut berasa marah dengan komen-komen tersebut yang dilihat agak keterlaluan dan melampau.


Untung Sampai Berbillion! Ini 10 Filem Box Office Catat Kutipan Tertinggi Sepanjang 2019

Tahun 2019 telah melakar sejarah tersendiri bagi pengarah dan syarikat produksi Hollywood dengan pencapaian filemnya. Jadi, bila dah melangkah masuk tahun 2020 ini, apa kata kita lihat dereta filem box office 2019 yang menghasilkan keuntungan terbanyak sehingga ada yang mencecah US$ 2.7 Billion atau sekitar RM 11 Billion.

Dari puluhan hingga ratusan filem box office yang mempunyai jalan cerita yang hebat, berikut 10 judul filem yang mendapat keuntungan tertinggi. Nak tahu filem apa? Mari lihat senarai penuh, berdasarkan data dari Box Office Mojo pada 30 Disember 2019.

Di kedudukan ke-10 terdapat sebuah filem yang dikeluarkan akhir Disember lalu, Star Wars Episode IX, The Rise of Skywalkers. Filem ini mengakhiri kisah pertarungan terakhir Jedi Rey dengan pemimpin tertinggi Sith yakni Palpatine.

Jatuh di tempat kesembilan ialah siri Fast and Furious, yang dibintangi pelakon Dwayne Johnson dan Jason Statham. Studio Universal berjaya meraut keuntungan sehingga US$ 815,682,706 selama penayangannya di panggung wayang seluruh dunia.

Tempat ke-lapan adalah filem yang disesuaikan dari animasi dengan judul yang sama, Aladdin. Bagi anda penggemar filem Disney, anda mesti kenal dengan kisah Princess Jasmine dengan Aladdin.

Syarikat produksi Disney berjaya mendapatkan keuntungan US$ 1.05 bilion atau setara dengan RM 4.3 Billion dari filem tersebut.

Filem Box Office ketujuh yang memenangi jumlah keuntungan paling tinggi pada tahun 2019 adalah Joker. Bintang filem Joaquin Phoenix, yang memainkan watak Joker telah mendapat banyak pujian.

Warner Bros mencatatkan keuntungan terbesar semasa tayangan filem DC Comic yang berjumlah US$ 1.06 bilion atau bersamaan dengan RM 4.3 Billion.

Sebuah lagi filem animasi yang dibuat oleh produksi Disney, Toy Story 4. Siri filem yang pertama kali muncul di pawagam pada tahun 1995 berjaya mencatatkan keuntungan US$ 1.07 bilion atau bersamaan dengan RM4.4 Billion.

Pada tahun 2019 ia boleh dikatakan tahun Disney kerana banyak filemnya berjaya di pasaran. Kali ini ada Captain Marvel, dikeluarkan pada bulan Mac.

Captain Marvel sendiri berjaya mencatatkan pendapatan sebanyak US$ 1.12 bilion, bersamaan dengan RM4.59 Billion.

Masih lagi dari produksi yang sama filem Box Office paling berjaya tahun 2019, adalah Spiderman Far From Home. Salah satu sebab mengapa filem ini berjaya di pasaran adalah kerana ia menjadi fasa baru selepas berakhirnya Endgame Avengers.

Spiderman Far From Home berjaya menghasilkan keuntungan besar untuk Disney sebanyak US$ 1.13 bilion atau setaraf dengan RM 4.63 Billion.

Menjadi tempat ketiga filem Box Office yang paling terkenal pada tahun 2019 ialah Frozen 2. Kisah yang sama dengan watak Elsa telah berjaya meraut kuntungan yang luar biasa iaitu sebanyak US$ 1.2 bilion atau bersamaan dengan RM 4.92 Billion.

Sama seperti Aladdin, The Lion King juga filem yang disesuaikan daripada filem animasi yang dikeluarkan pada tahun 90-an. Dengan grafik yang menyerupai kehidupan asalnya, The Lion King mencatatkan keuntungan sebanyak US$ 1.6 bilion atau bersamaan dengan RM 6.56 Billion selama penayangannya.

Juara filem Box Office yang paling berjaya pada tahun 2019 dimenangi oleh Avengers Endgame. Filem ini sudah sangat dijangka oleh hampir semua peminat filem di seluruh dunia.

Robert Downey Jr dan kawan-kawannya berjaya memberikan keuntungan kepada Disney sebanyak US$ 2.7 bilion atau bernilai RM 11.07 Billion.

Nah! itulah 10 senarai filem Box Office terlaris pada tahun 2019 lalu. Antara sepuluh filem yang manakah filem kegemaran anda tahun lepas?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Pertikai Han Byul Dipilih Sebagai Juri Jemputan Dansa Dan Sing

Tirai pembukaan program realiti terbaharu terbitan Astro, Dansa Dan Sing telah memperlihatkan seramai 10 kumpulan yang terdiri daripada selebriti yang mempunyai latar belakang mempertaruhkan bakat mereka di dalam bidang nyanyian dan tarian.

Bagi konsert minggu pertama ini, selain Dato Rizalman Ibrahim dan Linda Jasmine di perkenalkan sebagai juri tetap, penyanyi yang juga Juara Big Stage musim kedua, Han Byul turut diundang sebagai juri jemputan.

Bagaimanapun, disebalik kerancakan pengenalan konsert ini, terdapat pula beberapa komen negatif yang mempertikaikan pemilihan penyanyi itu sebagai juri jemputan apatah lagi baru sahaja dinobatkan sebagai juara Big Stage.

Rata- rata netizen beranggapan bahawa masih ramai selebriti lebih layak untuk menjadi juri jemputan apatah lagi pada minggu pertama  program ini.

Namun menurut Han Byul ketika ditemui Murai.my usai daripada program itu berkata dia sedia menerima kritikan sekiranya komen-komen tersebut mampu memperbaiki dirinya pada masa akan datang. Tambahnya, dia menyerahkan kepada penonton untuk menilai kemampuannya sebagai seorang juri dan mengambil peluang itu sebagai satu pengalaman.

“Saya menyerahkan kepada penonton untuk menilai sama ada saya layak atau tidak. Disebalik itu, saya mengambil peluang ini sebagai satu pengalaman. Agak sukar untuk saya memberikan komen-komen yang agak berat kerana saya ini adalah satu pertandingan.

Apa pun saya terbuka menerima sebarang kritikan dan komen untuk menjadi lebih baik. Saya akui tidak mampu menjadi seperti mereka, cuma saya hanya boleh berkongsi pandangan dan nasihat saya kepada mereka untuk memperbaiki persembahan pada masa akan datang”


Cameron Diaz Kini Bergelar Ibu Di Usia 47 Tahun

Rumahtangga pelakon Cameron Diaz kini meriah dengan kehadiran anggota baru keluarga mereka apabila bintang Bad Teachers ini mengumumkan kelahiran seorang bayi perempuan.

Dinamakan sebagai Raddix Madden, menurut Cameron dia dan suami Benji Madden begitu gembira dan berbesar hati menerima bayi perempuan itu dalam keluarga mereka apatah lagi pada awal tahun baharu ini. Pengumuman tersebut telah dibuat Cameron menerusi laman Instagram nya baru-baru ini.

A post shared by Cameron Diaz (@camerondiaz)

Bagaimanapun, Cameron memaklumkan buat masa ini dan suami tidak akan memuat naik gambar mahupun berkongsi lebih info mengenai si comel itu bagi melindungi privasi anak mereka.

Dalam perkembangan lain, media antabangsa turut memaklumkan pasangan ini berkemungkinan besar menggunakan kaedah ibu tumpang(pengganti) mahupun mengambil Raddix sebagai anak angkat.

Ini kerana pada November tahun lalu pelakon ini kelihatan langsing sekaligus mengandaikan bahawa dia sedang hamil. Cameron dan Benji telah berkahwin sekitar 2015.


Khir Rahman Hampir Tarik Diri! JBORN Tak Sangka Ke ‘Final’ MLM

Menepati ramalan sebelum ini, kumpulan JBORN berjaya mara ke peringkat akhir Maharaja Lawak Mega 2019 (MLM2019) yang akan berlangsung pada 10 Januari 2020.

JBORN yang dianggotai oleh Khir Rahman, Vicha dan Joey memperoleh tempat kedua di peringkat separuh akhir selepas membawakan dua persembahan termasuklah bertemakan budaya dan dialek. Merupakan kemunculan pertama  di dalam pentas MLM, mereka akui tidak menyangka akan layak mara sehingga ke peringkat akhir.

Melihat persaingan yang cukup sengit apatah lagi dengan penglibatan kumpulan-kumpulan yang cukup hebat dan sudah sebati dengan MLM, menurut JBORN ketika ditemui Murai.my usai dari rancangan itu pada awalnya mereka hanya meletakkan sasaran hingga minggu kelima.

“Kalau nak diukur dari segi peminat dan populariti, kami seperti cap ayam sahaja, tetapi kami tetap berusaha dan tidak sangka sampai sehingga ke peringkat ini. Jujur setiap minggu kami takut tersingkir.

Sebelum ini kami target lima minggu, sebab kami masih baru. Sama macam Muzikal Lawak Superstar,kami target mungkin sampai 4 atau 5 minggu pun dah okay sekali pergi terus champion”

Bagi Khir pula, pada awal pembabitan mereka dia hampir menarik diri kerana tidak yakin akan kemampuannya untuk beraksi di atas ‘pentas lawak’ apatah lagi bakal menyusahkan ahli kumpulan yang lain.

“Bayangkan, lebih kurang dua atau seminggu sebelum bermula MLM saya nak tarik diri sebab saya tak tahu, takut menyusahkan ahli kumpulan yang lain, saya risau tak kelakar. Itu sebab saya target hanya lima minggu”

Namun, dek kerana ingin membuat keputusan tersebut, Vicha dan Joey turut ingin menarik diri sekaligus membatalkan hasratnya berbuat demikian.

“Kalau abang Khir tarik diri, saya dan abang Joey pun nak tarik diri. Abang Khir ada cakap dekat saya, korang carilah orang lain yang lebih layak, jawapan saya ‘NO'” kata Vicha

Pusingan separuh akhir MLM turut membuat kejutan dengan mengumumkan tiada penyingkiran pada minggu tersebut dan akan menyaksikan persaingan diantara lima kumpulan pelawak yang terdiri daripada JBORN, Bocey, RARE, ZERO dan PUTEH.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Beraksi Di Coachella 2020! BigBang Sah Buat ‘Comeback’

Sebelum ini peminat mungkin terpaksa bersedih dan melupakan hasrat untuk melihat kumpulan K-Pop terkenal, BigBang kembali selepas hampir setiap daripada anggota kumpulan itu G-Dragon, T.O.P, Taeyang, Daesung dan Seungri terpalit dengan kontroversi masing-masing.

Namun tirai 2020 dibuka dengan sebuah pengumuman yang cukup menggembirakan buat peminat mereka apabila kumpulan ini bakal bersatu kembali. Membuat kemunculan semula di Festival Muzik dan Seni Coachella (Coachella 2020) bertempat di California, Amerika Syarikat, April depan berita tersebut turut disahkan oleh Taeyang menerusi perkongsian di laman Instagram nya.

Bagaimanapun ‘comeback’ mereka itu pasti sedikit janggal apabila hanya memperlihatkan empat ahli BigBang tanpa kemunculan Seungri selepas penyanyi itu mengumumkan bersara dari industri hiburan.

Selain BigBang, antara nama-nama besar yang akan turut membuat persembahan di Coachella adalah Lana Del Ray, Lil Nas X,Calvin Harris dan ramai lagi.


Gambar Mesra Tersebar, Bella Astillah & Aliff Aziz Kembali Bersama?

Seperti yang ramai sedia maklum, pada tahun lalu industri hiburan dikejutkan dengan berita perceraian pasangan selebriti Aliff Aziz dan Bella Astillah selepas mereka disahkan cerai dengan talak satu.

Biarpun sudah berpisah, Bella pernah memaklumkan bahawa dia tidak menolak sekiranya masih ada jodoh dengan bekas suaminya itu apatah lagi Aliff merupakan bapa kandung kepada anaknya. Terbaru, di media sosial tular mengenai beberapa gambar mesra Bella yang sedang merangkul tangan seorang lelaki dipercayai merujuk kepada Aliff.

Menguatkan lagi spekulasi tersebut, Aliff turut memuat naik foto yang memperlihatkan seorang wanita mirip Bella berada di belakangnya.

Malah, Bella turut memuat naik perkongsian suntingan mutiara kata berunsurkan nasihat yang dimuat naik oleh ibu Aliff di laman Insta story nya seolah-olah menggambarkan hubungan mereka.

”Jadilah manusia yang lebih baik daripada kita sebelum ini”.

Sebagai info, Aliff dan Bella telah mendirikan rumah tangga pada 9 September 2016 dan bercerai pada 16 Mei 2019. Hasil perkahwinan mereka dikurniakan seorang cahaya mata Ayden Adrean yang kini berusia tiga tahun.


Intip Harga Pakaian Lisa Blackpink Bernilai Ratusan Ribu Ringgit!

Pada Oktober tahun lalu, peminat Blackpink khususnya Lisa begitu gembira mendapat perkhabaran bahawa penyanyi itu telah dilantik oleh iQIYI,sebuah syarikat hiburan atas talian yang berpusat di China sebagai salah seorang mentor dalam rancangan realiti terbitan mereka,‘Idol Producer’.

Kini, Lisa sudah berada di China bagi menjayakan program itu yang akan berlangsung tidak lama lagi. Malah bagi menyambutnya,peminat dan para media sudah mula membanjiri perkarangan lapangan terbang bagi mengalu-alukan ketibaan penyanyi itu. Menerusi carian kami turut mendapati #WelcomeMentorLalisa turut trending di laman Twitter.

Disebalik paparan media yang merakamkan detik-detik ketibaan salah seorang anggota Blackpink itu, terdapat juga perkongsian menarik mengenai harga pakaian yang digayakan oleh Lisa ketika itu. Berikut kami tampilkan harga-harga setiap koleksi barangan dan pakaian milik Lisa.


[GIVEAWAY] 20 Pasang Tiket Tayangan Eksklusif Filem The Mystery of Dragon Seal Untuk Dimenangi

Apa yang akan berlaku jika Jackie Chan dan Arnold Schwarzenegger membintangi filem yang sama? Hasilnya dapat anda tonton dalam filem The Mystery of Dragon Seal.

Dalam filem ini, Jackie Chan akan memgang watak sebagai ahli sihir yang kuat dan Arnold Schwarzenegger sebagai kapten kapal yang hebat.

Melihat kepada dua orang pelakon legenda ini, para peminat pasti mengharapkan sebuah pertarungan yang hebat. Kalau nak tahu kenalah tonton sendiri di mana ia bakal ditayangkan di seluruh pawagam Malaysia pada 9 Januari 2020.

The Mystery of Dragon Seal adalah sekuel kepada Forbidden Empire (2014) atau juga dikenali sebagai Viy.

Viy diadaptasi dari novel seram dengan nama yang sama oleh pengarang dari Rusia, Nikolai Gogol. Filem ini menceritakan kisah Jonathan Green (Jason Flemyng) seorang kartografer (pembuat peta) dari England yang mengembara dengan waktu yang panjang dan menemui pelbagai halangan luar biasa yang akhirnya membawanya ke China.

Dia jugatelah berjaya membuat penemuan menakjubkan, bertemu dengan makluk pelik, bertemu kerabat diraja China dan berdepan dengan guru seni mempertahankan diri berbahaya. Dia juga perlu berdepan raja segala naga, Dragon King.

Bagaimana, adakah anda tertarik untuk menonton? Khas Untuk Peminat Murai MY, pada hari Rabu , 8 Januari 202 , jam 9.15  malam bertempat di TGV One Utama, kami ingin mencari pembaca bertuah untuk menonton lebih awal filem ini dengan memenangi sepasang tiket tayangan eksklusif!

Yang paling menarik, pemenang yang terawal akan mendapat barangan eksklusif dari filem The Mystery of Dragon Seal.

Caranya anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.

Saya nak menang peraduan Tayangan EKSKLUSIF filem “The Mystery of Dragon Seal” bersama Murai MY. Rasa tak sabar nak menonton filem “The Mystery of Dragon Seal” kerana ada pelakon hebat seperti …. (sebut 2 nama pelakon yang membintangi filem ini).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Senarai 10 Filem Melayu Dengan Kutipan Paling Rendah 2019 Dari FINAS

Tahun 2019 telah melakar pencapaian sejarah baru, iaitu terdapat 2 filem animasi tempatan telah mencipta rekod tersendiri dengan meraih kutipan tertinggi sepanjang penayangan. UPIN & IPIN: KERIS SIAMANG TUNGGAL telah meraih kutipan sehingga RM26 Juta manakala BOBOIBOY MOVIE 2 berjaya memperoleh RM26 Juta sejak mula ditayangkan pada 8 Ogos 2019.

Walau bagaimanapun, 2019 juga diwarnai dengan kegagalan beberapa filem melayu yang kurang mendapat sambutan dari penonton.

Dalam rekod statistik yang dimuat naik oleh FINAS di laman sesawang rasmi mereka , terdapat beberapa filem Melayu di mana jumlah kutipan hanya mendapat kurang dari RM10 ribu sahaja.

Berikut Murai.my kongsikan 10 filem Melayu yang mendapat kutipan paling rendah di pawagam mengikut urutan;


Kantoi Cuti Bersama! Hubungan Adele & Harry Styles Mencurigakan

Adele dilihat sedang menikmati percutian sempena tahun baru dengan berkunjung ke pantai Anguilla. Bukan dia sahaja, Adele juga dilihat bersama beberapa rakan rapat, salah satunya adalah Harry Styles.

Baru-baru ini, salah seorang peminat mendapati Adele dan Harry bercuti di Anguilla, dan terus menangkap gambar mereka berdua kemudian dikongsikan ke akaun media sosial. Dalam gambar-gambar yang dikongsi, Adele kelihatan cantik dengan pakaian polka hitam dan putih sambil duduk di tepi pantai. Sementara itu, Harry sendiri kelihatan sangat santai dengan baju dan seluar pendeknya.

Setelah diteliti dengan lebih terperinci, rupanya Adele dan Harry tidak bercuti bersama, tetapi juga dengan rakan-rakan mereka yang lain termasuklah James Corden.

Gambar-gambar percutian Adele dan Harry tak pasal-pasal membuatkan peminatnya teruja dan mencurigakan. Bukan kerana kedua-dua artis popular ini disyaki memiliki hubungan istimewa, tetapi kerana kedua-duanya berkemungkinan akan berkerjasama dalam masa terdekat.

“Dia (Adele) berkata, tahun lepas adalah tahun yang sukar dan dia pernah berkata bahawa mencipta muzik seolah-olah seperti terapi. Anda boleh meneka, dia sudah bersedia untuk berkongsi dengan peminat,” kata satu sumber yang dilaporkan oleh People

Adele diketahui agak tertekan pada tahun 2019 selepas perceraiannya dengan Simon Konecki.

Manakala Harry sendiri diketahui baru sahaja mengeluarkan album solo kedua, “Fine Line”, pada 13 Disember lepas. “Fine Line” juga direkodkan sebagai album pop lelaki paling laris dalam tempoh empat tahun, menurut Billboard.

Oleh itu, tidak hairanlah peminat begitu bersemangat dan berharap Adele dan Harry akan bekerjasama kemudian. Lebih-lebih lagi, kedua-duanya telah tampil bersama ketika Harry masih menjadi sebahagian dari One Direction.


“Aku Suara Rakyat”- Sindiran Pedas Norish Karman Kepada Menteri-Menteri

Berita peletakkan jawatan, Dr. Maszlee Malik sebagai Menteri Pendidikan Malaysia pada 2 Januari 2020 yang lalu bukan sahaja mendapat perhatian ahli politik, malah di kalangan selebriti tempatan. Mereka juga memberi pandangan masing-masing sebagai mewakili suara rakyat.

Murai.my tertarik dengan salah satu pandangan dari pelakon dan usahawan, Norish Karman yang menganggap lebih ramai lagi menteri layak berundur selain Dr. Maszlee.

Pelakon yang pernah popular menerusi filem ‘Sayang Salmah’ itu merasakan keputusan Maszlee meletak jawatan sebagai Menteri Pendidikan tidak sepatutnya berlaku. Malah dia berpendapat ramai lagi menteri yang lebih layak untuk berundur.

” Wahai menteri yang tak guna, tak tahu buat kerja! Apa kata kamu letak itu letak jawatan dan bagi laluan pada calon-calon yang jauh lebih berkemampuan dan berkelulusan”- katanya menerusi IG Storiesnya.

“Apakah kamu semua tidak dengan yang mulia hari Dr Maszlee yang bekerja betul-betul tapi terpaksa letak jawatan kerana dinasihatkan atau mungkin diugut atau digasak agar meletak jawatan?”- persoal Norish dalam keterangan tersebut.

Nampaknya Norish sependapat dengan Ahli Parlimen Rembau, Khairy Jamaluddin yang berpandangan bahawa terdapat menteri lain yang lebih layak meletak jawatan berbanding Maszlee.

“Saya boleh fikirkan sedozen lagi menteri lain yang lebih layak melakukan demikian. Saya dengar kamu cukup digemari oleh para guru dan telah memperkenalkan banyak perubahan yang cukup bermakna”- katanya di ruangkan komen Instagram

Maszlee dalam satu sidang media khas mengumumkan peletakan jawatannya sebagai Menteri Pendidikan berkuatkuasa pada 2 Januari 2020.

Beliau berkata, keputusan dibuat selepas pertemuan dengan Perdana Menteri Dr Mahathir Mohamad yang beliau sifatkan sebagai ayahanda tetapi tidak mendedahkan sebab beliau berhenti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Isteri Da’i Farhan Selamat Melahirkan Anak Lelaki

Hujung tahun lalu, kecoh mengenai kontroversi perkahwinan kedua pendakwah selebriti Da’i Farhan dengan seorang ibu tunggal anak lapan di tanah suci Mekah. Lebih memilukan, Farhan atau nama sebenarnya Nik Ahmad Farhan dikatakan telah menceraikan isteri pertama nya, Fatin Nur Ain yang sedang sarat hamil anak kedua mereka menerusi aplikasi WhatsApp.

Perkhabaran terbaru, Fatin telah selamat melahirkan seorang bayi lelaki Ahad lalu hasil perkongsian hidup sebelum ini bersama Farhan. Menerusi perkongsian wanita itu di laman Facebook nya, dia bersyukur kerana urusan melahirkan anak keduanya itu dipermudahkan. Malah dia turut memohon agar semua kenalan dapat mendoakan kesihatannya berada dalam keadaan baik.

Dalam perkembangan lain, bekas madu Fatin yang dikenali sebagai Dr Erin turut memuat naik sebuah posting di laman Instagram mengucapkan tahniah buatnya di atas kelahiran cahaya mata kedua.

Menurut Dr Erin, dia turut tidak menyangka bahawa hari lahir anak kedua Farhan bersama Fatin turut sama dengan anaknya selain mengharapkan dapat meraikan ulang tahun kelahiran mereka bersama kelak.

A post shared by Nik Farhan (@farhanmutawwif)

Terdahulu, Farhan telah menceraikan Fatin menerusi aplikasi WhatsApp pada 3 Disember lalu.


Filem Joker Menang! Lihat Senarai Penuh Pemenang Golden Globe 2020

Semalam telah berlangsungnya Anugerah Golden Globe 2020 yang mengiktiraf barisan pelakon dan filem-filem terbaik di dalam sebuah majlis berprestij.

Dalam pengumuman keputusan tersebut, rata-rata menyifatkan pemenang pada tahun ini sebagai sesuatu yang luar biasa apatah lagi ada diantara mereka berjaya mengalahkan nama-nama besar.

Antaranya seperti Awkwafina yang sebelum ini meraih populariti menerusi filem Crazy Rich Asians berjaya mencipta sejarah sebagai pelakon berdarah Asia pertama memenangi anugerah pelakon filem wanita terbaik-muzikal/komedi menerusi filem The Farewell.

Selain itu, Taron Egerton yang sebelum ini dikenali dengan filem aksi komedi Kingsman berjaya menempatkan nama sebagai Pelakon Filem Lelaki Terbaik – Muzikal/ Komedi mengenepikan nama-nama besar seperti Daniel Craig, Roman Griffin Davis, Leonardo DiCaprio dan Eddie Murphy.

Malah, filem yang meraih perhatian dunia sebelum ini, Joker turut diiktiraf menerusi pelakon yang memegang watak supervillain itu, Joaquin Phoenix yang dinobatkan sebagai Pelakon Filem Lelaki Terbaik. Berikut kami tampilkan senarai penuh pemenang-pemenang bagi Anugerah Golden Globe 2020.


Siapa Sangka Kek Hari Lahir Zoey Rahman Ini Mencecah RM 7,000!

Baru-baru ini pelakon dan usahawan terkenal, Zoey Rahman telah menyambut ulang tahun kelahirannya yang ke-35. Disambut meriah dan penuh kejutan, sebuah majlis telah diadakan oleh kelab peminat dan rakan-rakannya buat Zoey atau nama sebenarnya Mohd Hairey Azhar.

Sama seperti tahun-tahun sebelumnya, ada sahaja kejutan yang tidak disangka-sangka telah dirancang dengan begitu rapi oleh mereka termasuklah sambutan pada tahun ini. Menariknya mengenai sambutan ulang tahun kelahiran Zoey pada tahun ini, sebuah kek telah ditempah khas dan dikhabarkan ianya mencecah nilai RM 7 ribu!

Menurut pengurus Zoey, Sam Samin ketika dihubungi Murai.my, kek tersebut bukanlah sekadar kek biasa kerana di dalamnya terselit hadiah hari lahirnya yang merupakan sebuah telefon bimbit berjenama iPhone model 11Pro serta wang tunai RM350 sebagai simbolik ulang tahunnya yang ke 35 pada tahun ini.

Bagi penjual kek tersebut, dia akui agak terkejut ketika menerima tempahan tersebut. Bukan sahaja menerima tempahan buat seorang selebriti yang cukup dikenali malah kek tersebut juga telah dipesan mengikut kriteria yang diinginkan.

Tambahnya lagi, kek tersebut merupakan hasil keluarannya yang paling mahal pernah dibuat selain berterima kasih kepada pihak pengurusan pelakon itu kerana mempercayai khidmatnya. Selamat hari lahir Zoey dari kami di Murai.my!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ciri Khas Apple Watch Sebenarnya Idea Ciplak?

Apple Watch sering mendapat pujian kerana memiliki ciri khas yang menyelamatkan kehidupan pemiliknya. Tetapi kini, seorang doktor telah menuntut haknya terhadap jam tangan pintar Apple tersebut. Kenapa ya?

Seperti mana yang diketahui, Apple Watch mempunyai keupayaan untuk mengesan kadar jantung. Dengan keupayaan ini, peranti ini dapat menyelamatkan nyawa pengguna yang akan menjadi lemah atau mengalami serangan jantung.

Seperti yang dilaporkan menerusi Medcitynews, Dr. Joseph Wiesel, ahli kardiologi yang juga pensyarah di New York University, mengatakan bahawa Apple telah mencuri patennya. Ciri ini yang digunakan oleh Apple nampaknya melanggar kaedah paten yang dia dapati mengesan atrial fibrillation.

Atrial fibrillation adalah satu kaedah untuk mengesan denyutan abnormal yang berlaku pada jantung. Maklumat ini boleh dikesan melalui aktiviti atrium yang cepat dan tidak berkesan dalam kontraksi jantung dan ventrikel atau bahagian jantung yang mempunyai fungsi untuk mengepam darah, yang tidak teratur.

Di dalam tuntutan beliau di mahkamah, Wiesel berkata bahawa patennya adalah perintis dalam mengesan Atrial fibrillation . Paten ini menerangkan bagaimana untuk memantau denyutan tidak teratur.

Wiesel berkata bahawa dia telah berkongsi butiran paten dengan Apple pada September 2017, tetapi Apple enggan bekerjasama. Tidak disangka-sangka, Apple masih menggunakan kaedah paten Wiesel.

Akibatnya, Wiesel tidak mempunyai pilihan selain untuk menuntut haknya dari Apple. Dia berharap Apple tidak lagi boleh menggunakan kaedah patennya jika mereka tidak mendapat kebenaran dan membayar royalti.


Berdarah Tapi Tetap Rogol! 6 Fakta Reynhard Sinaga, Si ‘Predator’ Perkosa Ratusan Lelaki Di UK

Nama Reynhard Sinaga kini menjadi sebutan secara meluas dalam media sosial sejak kebelakangan ini. Bukan di Malaysia, malah di seluruh dunia juga turut  dibincangkan secara meluas oleh media di United Kingdom.

Ini kerana, lelaki yang berasal dari negara jiran itu dijatuhi hukuman penjara seumur hidup oleh Mahkamah Manchester atas kes rogol dan penyerangan seks terhadap ratusan orang lelaki.

Bukan sahaja satu mangsa, tetapi berpuluh-puluh, bahkan beratus-ratus suspek. Untuk kes ini, Reynhard mendapat julukan sebagai perogol dengan mangsa paling ramai dalam sejarah undang-undang British.

Dia didapati bersalah atas rogol dan serangan seksual terhadap 48 orang. Tetapi polis percaya terdapat sekurang-kurangnya 190 mangsa.

Kelab malam yang berhampiran di sekitar apartmennya adalah sasaran aksi jahat Reynhard. Dia mensasarkan orang yang tidak sedarkan diri kerana terlalu mabuk, atau yang tidak mempunyai wang untuk pulang ke rumah dan mengajak mangsa ke rumahnya.

Jadi siapakah Reynhard Sinaga sebenarnya? Berikut ini adalah beberapa fakta seperti Murai.my daripada pelbagai sumber.

Dalam laporan bbc.com, Reynhard datang ke England sejak tahun 2007. Beliau mendapat visa pelajar dan memperolehi sarjana sosiologi di Manchester University dengan disertasi bertajuk ‘Gay South Asia, lelaki biseksual di Manchester. Pada tahun 2012, beliau memulakan PhDnya di Universiti Leeds.

Ibu bapa Reynhard dikatakan tinggal di Indonesia. Kini keluarganya tinggal di Depok, Jawa Barat. Sementara itu, dari laporan Dailymail, bapa Reynhard adalah seorang usahawan dan ahli perniagaan.

Kes-kes rogol dan serangan seksual yang dilakukan oleh Reynhard Sinaga mula menjadi perhatian polis sejak tahun 2017. Polis kemudian menahan Reynhard dan memperolehi bukti dalam bentuk video rogol selama beratus-ratus jam di telefon bimbit Reynhard.

Reynhard disabitkan kesalahan dengan rogol dan serangan seksual terhadap 48 lelaki dari 190 mangsa yang didakwa. Difahamkan Reynhard juga sering mengambil salah satu barang milik mangsa seperti pakaian atau telefon bimbit. Polis berkata, Reynhard mengambil barang-barang itu sebagai kenang-kenangan dari mangsanya.

Dalam dokumen keputusan mahkamah kedua dibacakan pada 21 Jun 2019, Hakim Goddard secara khusus menamakan mangsa lelaki muda yang dikatakan telah diperkosa dengan”brutal” oleh Reynhard.

“Anda merogol mangsa tujuh kali dengan merogol dubur selama lapan jam semasa dia berada di dalam pangsapuri anda. Dia kelihatan sangat mabuk apabila anda memulakan rakaman video dan ketika dia tidak sedarkan diri, anda merogolnya beberapa kali, sambil terus menekannya ketika mendengar dia bersuara, “Hakim Goddard berkata.

“Anda dilihat menyapu duburnya dengan tisu atau kain dan kesan darah yang kelihatan, yang boleh berlaku kerana perbuatan seksual anda. Sekali lagi, ini tidak menghalang anda, dan anda telah memperkosannya lagi melalui dubur semasa dia masih tidak sedarkan diri.

“Anda sekali lagi menggunakan tisu untuk mengelap dubur, dan sekali lagi anda melihat kesan darah,” tambah hakim tersebut.

Polis Manchester mempunyai nama panggilan untuk Reynhard Sinaga kerana kes ini mengerikan. Mereka memanggil lelaki berusia 37 tahun ini ‘predator’ kerana sangat mahir dalam memperdaya mangsa. Polis berkata, dalam satu rakaman CCTV, Reynhard berjaya mendapatkan ‘mangsa’ hanya dalam masa 60 saat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Raja Syahiran Nafi Ciplak Lagu Fimie Don

Penyanyi remaja Raja Syahiran kini mencuri perhatian ramai apabila kini menempatkan diri dan ‘troopers’ nya, 2Twenty2 Squad sebagai salah satu kumpulan di dalam rancangan realiti baharu terbitan Astro, Dansa Dan Sing.

Biarpun begitu, seminggu sebelum bermulanya program ini Syahiran atau nama sebenarnya Raja Syahiran Raja Azhanrianshah, 26 terpalit dengan satu kontroversi yang dikatakan telah cuba ‘ciplak’ lagu milik penyanyi, Fimie Don berjudul ‘Jangan Panggil’. Malah kenyataan yang diberikan oleh Fimie sebelum ini turut membuatkan peminat menjadi tanda tanya.

Menjelaskan lebih lanjut mengenai single tersebut, Syahiran akui dia berasa kecewa dengan sikap sesetengah netizen yang terus mengecamnya tanpa sebarang usul perika. Menurut pelantun Its A Trap itu, sebenarnya dia sudah memberi bayangan sejak awal November mengenai kolaborasinya bersama Fimie, namun ada diantara mereka yang tidak mengetahui mengenai kolaborasi tersebut dan terus menularkan perkara yang tidak benar.

“Sebenarnya kenyataan dari Fimie agak neutral tetapi saya tidak faham kenapa masyarakat kita selalu ambil perkara negatif. Padahal kita dah bagi ‘hint’ dari awal November lagi mengenai kolaborasi ini tetapi orang tak nak fahamkan dan terus membuat tanggapan masing-masing. Tau-tau je tuduh curi lagu padahal saya dah bagitau sebelum ini”

Di sebalik kecaman yang diterima, Syahiran bersyukur kerana single tersebut menerima komen yang cukup positif daripada peminat apatah lagi turut menerima sokongan dari rakan duetnya itu.

“Alhamdulillah, macam lagu sebelum ini berjaya capai target. Cuma untuk kali ini, saya minta maaf kepada Fimie sebab saya tak dapat fokus 100% untuk promosikan lagu ini. Jenis saya akan bagi 200%, tetapi kali ini mungkin agak sedikit melencong kerana ingin beri tumpuan sedikit dalam Dansa Dan Sing

Fimie memang faham saya masuk pertandingan ini. Saya ada cakap dekat dia, kita buat sama-sama dan kita habiskan sama-sama.Begitu juga dengan 2Twenty2 Squad perkara yang sama juga saya maklumkan untuk beri yang terbaik buat kedua-duanya.”

Mengenai Dansa Dan Sing, Syahiran menganggap setiap daripada peserta mempunyai aura tersendiri.

Tidak menganggap ianya sebagai satu persaingan secara keseluruhan, bagi penyanyi ini dan peserta-peserta lain mereka mahukan beri yang terbaik buat peminat dan memberi satu impak yang baharu di dalam industri muzik.

“Bagi saya semua dekat sini mempunyai pengalaman yang berbeza. Mungkin ada yang menganggap kami akan bersaing satu sama lain bersugguh, tetapi bagi saya dan penyanyi-penyanyi yang lain kami cuba untuk memberikan ‘vibes’ terbaik buat peminat-peminat dan industri”

Sebagai info, Syahiran mula dikenali apabila muncul sebagai juara bakat JoHaRa dan turut mengharumkan nama negara apabila menjadi satu-satunya peserta dari Asia yang berjaya mara ke pusingan kedua Britain’s Got Talent 2013.


Cristiano Ronaldo Dilihat Memakai Jam Tangan Rolex Paling Mahal. Ini Harganya!

Populariti pemain bola sepak, Cristiano Ronaldo sememangnya tidak boleh disangkal lagi. Malah dia juga telah menempatkan dirinya sebagai antara atlet terkaya di dunia.

Justeru itu, hampir segala-galanya mampu dibeli oleh Ronaldo termasuklah jam tangan mewah ini. Menurut sumber antarabangsa, Ronaldo memiliki seutas jam tangan mewah berjenama Rolex dan dikhabarkan model tersebut merupakan edisi yang paling mahal.

Berdasarkan carian Rolex edisi GMT Master Ice itu bernilai £371,000 (RM2 juta) dan dia dilihat memakai jam tersebut ketika menaiki penerbangan ke Timur Tengah untuk Anugerah Bola Sepak Globe. Dalam perkembangan lain, atlet ini juga meraih menjana pendapatan di Instagram lebih lumayan berbanding pendapatannya sebagai pemain bola.

Pada tahun lalu, Ronaldo telah mendapat sebanyak AS$47.8 juta (RM196 juta) menerusi pelbagai iklan produk di media sosial itu manakala sebagai sebagai pemain bola sepak pula berjumlah AS$35 juta (RM143.6 juta).

Dengan pendapatan tersebut sekaligus mengalahkan pendapatan selebriti media sosial lain seperti Kylie Jenner dan  Lionel Messi. Tertanya mengenai harga setiap posting di laman Instagram nya, sumber menyatakan dia telah dibayar hampir RM4.10 juta!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mangkuk Tandas & Sudu Lisa Blackpink Dilelong Cecah Belasan Ribu Ringgit

Hanya kerana salah seorang anggota kumpulan Blackpink, Lisa telah berkunjung ke sebuah kafe dikenali sebagai MQQN Cafe di Bangkok, Thailand, pengusahanya telah cuba mengambil kesempatan atas kunjungan tersebut.

Hampir segala-galanya yang telah dipakai oleh Lisa ketika berada di sana telah dilelong.Ini termasuklah sofa, mangkuk tandas serta sudu dan garfu yang dijual hingga mencecah hampir 100,000 Baht bersamaan RM13,599.

Gara-gara lelongan tersebut, pemilik kafe itu, Masse Jacop telah dikecam oleh peminat Blackpink, Blinks kerana cuba meraih populariti atas kunjungan Lisa.

Malah mereka turut mendesak MQQN Cafe untuk menutup operasi kafe itu buat selama-lamanya. Bagaimanapun, Masse hanya tampil memohon maaf kepada Lisa dan menutup operasi kafe untuk beberapa hari sahaja.

Sebagai rekod, Lisa kini berada di China bagi menjayakan program ‘Idol Producer’ yang mana dia bakal menjadi mentor kepada peserta program itu.


Wow! James Cameron Kongsi Gambaran Sekual Avatar 2

Pemegang rekod kutipan filem paling laris dalam sejarah sebelum ini, Avatar mencuri perhatian apabila pengarahnya, James Cameron telah mengumumkan sekual kedua bagi filem tersebut.

Sejak diumumkan mengenai perkhabaran tersebut, rata-rata peminat berasa teruja untuk menontonnya apatah lagi mereka sudah lama menantikan sambungan filem pemenang Oscar 2009 itu. Terbaru, tidak mengambil masa yang lama untuk membuat kemunculannya, James telah berkongsi mengenai gambaran Avatar 2 termasuklah mengenai planet Pandora,beberapa tempat dan makhluk Avatar.

Sebanyak 5 gambaran telah dikongsi dan yang menarik perhatian sudah tentu sebuah kereta Mercedes-Benz yang diinspirasikan dari ilhamnya.

Sejak ditayangkan pada 2009, filem kedua Avatar bakal ditayangkan pada tahun 2021 serta diikuti dengan tiga lagi sekualnya pada 2023, 2025 dan 2027. Sebagai rekod, sebelum ditumpaskan oleh Avengers: Endgame sebagai filem yang mendapat kutipan paling tinggi dalam sejarah, Avatar juga telah berjaya meraih tiga anugerah di Academy Award.


Akhyar Rashid Rayu Berhenti Kongsi Kisah Percintaan Bersama Eyka Farhana

Baru-baru ini, tular di media sosial mengenai sebuah video aksi mesra pelakon Eyka Farhana bersama dengan bintang bola sepak popular yang juga pemain bagi pasukan Johor Darul Takzim (JDT), Akhyar Rashid.

Dalam video itu kelihatan, kedua-duanya saling berlaga pipi seakan memberi petunjuk bahawa mereka kini sedang hangat bercinta.

Menguatkan lagi dakwaan tersebut beberapa keping foto romantis mereka sedang bercuti turut tular. Memandangkan kisah mereka kini rancak diperkatakan oleh netizen, Akhyar memohon agar peminat berhenti bercakap dan berkongsi mengenai hubungannya bersama Eyka.

Perkongsian itu telah dibuat oleh sebuah akaun kelab peminat pemain bola sepak itu di laman Instagram. Menurut akaun tersebut, Akhyar telah menghantarnya sebuah kiriman pesanan (DM) yang meminta memadam segala video dan gambar mengenai dia dan Eyka.

Jelas Akhyar, dia menerima pelbagai kritikan dan kecaman selepas tularnya hubungan mereka dan mengharapkan agar peminat-peminatnya hanya sekadar berkongsi berita mengenai perkembangan kerjayanya.


Guna Ilmu Hitam? Perbualan Reynhard Sinaga di ‘Group Whatapp’ Mengerikan

Laman media sosial seperti WhatsApp dan Facebook selalunya digunakan untuk berkongsi aktiviti sehari dan tujuan komunikasi. Sama seperti, Reynhard Sinaga si ‘Predator’ yang dituduh merogol ratusan lelaku menggunakan media sosial untuk memparakan keadaan lelaki yang diperkosa.

Reynhard Sinaga dijatuhi hukuman minimum 30 tahun kerana disabitkan kesalahan 48 lelaki di England. WhatsApp dan Facebook nampaknya merupakan cara yang dia menunjukkan mangsa-mangsanya.

Itulah kenyataan yang didedahkan di mahkamah British, seperti yang dilaporkan oleh beberapa media tempatan di sana. Reynhard sememangnya dikenali mengikuti kumpulan gay WhatsApp.

Dalam perbualan itu, ternyata Reynhard suka berkongsi beberapa hal di WhatsApp mengenai lelaki yang dia bawa ke bilik apartmennya. Tetapi rakan-rakan gay Reynhard menurut polis tidak tahu bahawa perbuatannya itu adalah jenayah dalam bentuk rogol.

Salah satunya seperti dilaporkan oleh Dailymail, dalam perbualan di  WhatsApp itu seolah-olah Reynhard begitu mudah mengajak lelaki heteroseksual (lelaki straight) melakukan hubungan sejenis atau homoseksual.

Padahal Reynhard melakukannya dengan paksaan atau tindakan pemerkosaan tanpa rela.

Dalam perbualan WhatsApp pada bulan Julai 2015 itu, seorang rakan berkata dia kagum bahawa Reynhard sering bertukar ganti pasangan.

Reynhard memberitahukan seorang temannya bahawa dirinya akan hidup sendirian dan temannya menjawab;

“Kamu boleh dapatkan lelaki straight (heteroseksual), sayang,” ujar seorang teman dalam percakapan itu.

Reynhard pun ketawa menanggapi chat temannya itu sambil mengirimkan foto-foto korban yang telah diambilnya beberapa jam setelah pemuda itu tidak sedarkan diri.

“Hahahah, maksudmu seperti ini?” tulis Reynhard sambil mengirimkan foto-foto tersebut.

Rakan-rakannya hanya menganggap bahawa Reynhard seorang yang pandai berkata-kata sehingga berjaya menjerat mangsanya.

Semua kenyataan Reynhard di WhatsApp dianggap sebagai jenaka, walaubagaimanapun Reynhard menyebut dia hanya memberikan minuman untuk membuatkan mangsa jadi tidak sedar diri.

“Ramuan sihir hitam. Manchester adalah kota ajaib. Kota percintaan gay romantik. Ambillah ramuan rahsia saya ini, saya akan membuat kamu jatuh cinta. Setitis sudah cukup” kata Reynhard.

Kawan chat-nya menjawab, “Sihir Hitam ya yeah! Rey makes drink potion of gay love haha.”

“I know. I want the formula,” sahut kawannya yang lain yang mahukan rahsia minuman itu

Kelakuan Reynhard juga dapat dijejaki pihak polis menerusi Facebook. Mahkamah mendedahkan bahawa pihak polis sedang mencari mangsa dari screenshot Facebook pada telefon bimbit Reynhard.

Ternyata Reynhard selalu membuka halaman Facebook mangsanya kemudian dia mencetak sebagai koleksi. Dia juga mengambil barang-barang kecil seperti kad ATM, SIM, kad pelajar, dompet, jam tangan dan juga telefon bimbit.

Mahkamah di Manchester menjatuhkan hukuman penjara seumur hidup minimum 30 tahun dari 159 tuduhan kerana merogol 48 orang. Tetapi bilangan mangsa dianggarkan lebih daripada itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


2 Bintang Porno Tawar Foto & Video Lucah Kepada Penderma Tragedi Kebakaran Australia

Australia menjadi perhatian dunia apabila dilanda bencana kebakaran yang berlaku hampir sebulan lamanya. Seramai 2,700 anggota bomba telah dikerahkan bagi memadam kebakaran tersebut yang mengakibatkan tiga daripada mereka terbunuh selain ratusan ribu haiwan turut mati.

Bagi menyatakan sokongan dan bantuan bagi kejadian tersebut, dua bintang porno terkenal Kaylen Ward dan Riley Reid berjanji akan menghantar gambar dan video lucah mereka buat setiap penderma yang memberikan sumbangan bencana itu.

Bagi Kaylen atau turut dikenali sebagai “The Naked Philanthropist” telah menyatakan akan memberi bahan lucah itu sebaik sahaja mereka memberi bukti bayaran sumbangan menerusi kiriman mesej peribadi (DM).

Sehingga 6 Januari lalu, Kaylen berjaya mengutip sebanyak $300 ribu dari penderma seluruh dunia.

“Saya akan hantar gambar lucah kepada setiap orang yang menderma sekurang-kurangnya $10 kepada mana-mana badan kebajikan. Setiap $10 yang anda sumbangkan akan mendapat satu gambar lucah dari saya menerusi DM. Anda mesti menghantar bukti yang anda telah sumbangkan. Mohon RT #AustraliaOnFire #AustraliaFires”

Selepas Kaylen mencetuskan idea tersebut, Riley turut menyatakan perkara yang sama. Akui turut terkesan dengan bencana tersebut, Riley berkata dia akan menghantar gambar mahupun video atau kedua-duanya sekali buat setiap penderma.

Malah dia turut mengharapkan agar pengikutnya di laman Twitter dapat membantu berkongsi mengenai kesedaran tersebut dan membuat sumbangan buat mereka yang memerlukannya. Dalam tweet tersebut, Riley turut meninggalkan e-mail nya bagi memudahkan setiap penyumbang memberi bukti sumbangan mereka.


10 Foto Ryochin, Kekasih Baru Luna Maya Dari Jepun. Memang Hot!

Pada penghung tahun yang lalu, bintang dari Indonesia, Luna Maya berkunjung ke Greece untuk menghadiri sebuah majlis perkahwinan. Dia sempat memuat naik beberapa foto saat berada di acara itu.

Walau bagaimanapun, Luna Maya tidah mendedahkan secara terperinci tentang majlis perkahwinan itu. Namun ada sumber yang mengatakan bahawa Luna Maya telah menghadiri acara ini di Greece dengan Ryochin.

Menariknya, foto Luna Maya dan Ryochin ini telah dimuat naik oleh Ryochin sendiri menerusi IG Storiesnya. Dalam foto itu, Luna Maya dilihat memakai pakaian coklat yang cantik, dia kelihatan romantis dengan Ryochin.

Akibat tersebarnya gambar ini, makan netizen terus membanjiri komen yang membicarakan tentang kedekatan Luna Maya dengan Ryochin. Tak pasal-pasal nama Ryochin menjadi popular dan ramai yang mahu mengenali siapakah Ryochin.

Dipetik dari Instagram rasminya di @ryochin424, ini adalah beberapa foto kacak Ryochin.


“Badan Habis Lebam”- Nur Sajat Teruk Dipukul

Sudah lama tidak mendengar perkhabaran terbaru mengenai usahawan selebriti terkenal, Nur Sajat Kamaruzzaman. Khabarnya Sajat kini sedang sibuk mengusahakan perniagaannya apatah lagi bakal membuka cawangan terbaru kedai emas miliknya.

Namun begitu, disebalik menguruskan kerjayanya, timbul pula spekulasi yang mengatakan bahawa dia telah dipukul oleh teman lelakinya yang dikenali sebagai Coach Yin. Dakwaan tersebut muncul setelah dia memuat naik beberapa posting di laman Instagram nya yang mendakwa dia telah dipukul oleh seseorang.

Dalam posting bergambar tersebut kelihatan bahagian tangan pelantun Makhluk Penggoda ini mempunyai kesan lebam sebelum memadamnya tidak lama kemudian. Malah Sajat turut memberi gambaran seolah-olah kejadian tersebut bukanlah pertama kali terjadi.

Menguatkan lagi spekulasi tersebut, Coach Yin dalam posting nya pula telah memuatnaik kenyataan yang meluahkan rasa kesalnya terhadap seseorang. Dalam kenyataanya itu,dia memberitahu individu tersebut ‘layak’ diperlakukan sedemikian kerana sikapnya yang sering kali memaki hamun orang lain.

Biarpun begitu, ada sesetengah netizen mendakwa ianya hanya sekadar lakonan semata-mata dan tidak kurang juga ada yang berasa simpati sehingga mahukan Sajat membuat laporan polis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Warren Fernandez Dedah Sikap Murni Zain Saidin & Rozita Che Wan

Baru-baru ini nama Warren Fernandez atau nama islam nya Adam Warren Fernandez Abdullah menjadi tumpuan apabila dia meluahkan rasa kecewa perniagaan yang dijalankan sebelum ini tidak menguntungkan. Malah dia pernah meminjam wang daripada Ah Long sebanyak RM300,000 sehingga diburu oleh sindiket tersebut.

Bagaimanapun, timbul sedikit perselisihan faham apabila perniagaannya turut dikaitkan dengan pelakon Zain Saidin seperti yang dilaporkan oleh sebuah portal tempatan.

Akibatnya, isteri Zain yang juga pelakon popular, Rozita Che Wan berang dengan kenyataan tersebut dan turut meluahkan rasa kecewanya menerusi ruangan komen posting mengenai suaminya.

“Depa nak bagi hot cerita orang tak famous, macam ini lah cara busuk ******! Nak selit cerita dengan gambaq kami apehal!”

Namun bagi Warren, dia tidak menyalahkan media mahupun pasangan selebriti itu kerana menganggap setiap orang punyai kelebihan dan kekurangan masing-masing. Menurut Warren dia menganggap Zain sebagai seorang individu yang mulia dan mempunyai kelebihan yang banyak membuka hati dan minda nya.

Bagi Rozita atau lebih mesra disapa sebagai Che Ta pula dia menyifatkan pelakon itu sebagai seorang usahawan yang cukup berdedikasi. Dalam posting tersebut, dia mengharapkan agar kenalannya dapat terus menyokong perniagaan mereka.

Sedikit info mengenai Warren. Dia mula dikenali selepas dijemput ke program realiti Pencetus Ummah sekitar 2014 yang menarik perhatian ramai selepas berkongsi kisah mengenai penghijrahannya ke agama Islam.

Namun baru-baru ini, dia teruk dikecam gara-gara penampilan terkini kelihatan seperti seorang wanita. Baginya, imej bukanlah sebagai alat pengukur untuk melihat sejauh mana ketakwaannya kepada agama Islam.


Bekas Peserta Rancangan Realiti Ini Didakwa Rompak Warga Emas!

Menerusi laporan media tempatan semalam, seorang wanita yang juga salah seorang peserta rancangan realiti hiburan terbitan syarikat televisyen swasta telah didakwa melakukan kes jenayah.

Tertuduh, Jamaliah Saadun, 48, bersama dua rakannya, Mohd Idris Yasmir, 34, dan Muhammad Dhirar Raihan, 33 dikatakan telah melakukan rompakan berkumpulan terhadap seorang warga emas, Disember tahun lalu.

Bagaimanapun kesemua mereka mengaku tidak bersalah selepas jurubahasa membacakan pertuduhan di hadapan Hakim Elesabet Paya Wan.

Berdasarkan pertuduhan,mereka telah melakukan rompakan berkumpulan dengan niat ke atas barangan seperti rantai emas, wang tunai dan sebuah kereta dengan anggaran kerugian RM24,680 milik M Kesavan, 60 di tepi Taman Seri Emas, di sini, sekitar jam 3 pagi pada 15 Disember 2019.

Mengikut pertuduhan, mereka didakwa melakukan kesalahan mengikut Seksyen 395 Kanun Keseksaan dan dibaca bersama Seksyen 34 kanun sama yang memperuntukkan penjara maksimum 20 tahun dan sebat, jika sabit kesalahan.

Sebagai info, Jamaliah telah menyertai sebuah program realiti yang menampilkan peserta-peserta ‘otai’ tidak lama dahulu.


Jurugambar Saman Ariana Grande Kerana Muat Naik Gambar Tanpa Izin

Ini bukanlah kali pertama terjadi kepada penyanyi Hollywood terkenal, Ariana Grande selepas dia disaman oleh jurugambar gara-gara memuat naik gambar dirinya tanpa keizinan.

Terbaru, Ariana telah disaman oleh seorang jurugambar, Robert Barbera, kerana melakukan perkara yang sama di laman Insta-storiesnya. Lebih mengejutkan, kes tersebut telah difailkan oleh jurugambar yang sama.

Menurut Barbera tersebut, pelantun 7 Rings itu bersikap mementingkan diri kerana memuat naik gambar secara percuma dan dia telah mengalami kerugian disebabkan sikap Ariana. Tambahnya, dia hanya menjana pendapatan menerusi hasil jualan gambar selebriti.

Bagaimanapun, peminat-peminat Ariana bertindak mempertahankan penyanyi kesayangan mereka itu kerana sebaliknya Barbera yang harus disaman kerana mengambil gambar Ariana tanpa kebenarannya.

Sebagai rekod, Ariana bukanlah selebriti pertama yang berhadapan kes seumpama ini. Terdahulu beberapa selebriti popular termasuklah model Gigi Hadid  disaman oleh sebuah agensi kerana memuat naik gambar tanpa kebenaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dihantui Roh Anjing Hitam, Intip Istana Berhantu Lokasi Penggambaran ‘The Witcher’

Pada penghujung tahun lalu Netflix telah mengeluarkan siri filem fantasi terbarunya, The Witcher pada hari Jumaat, 20 Disember 2019. Filem ini, yang disesuaikan dengan novel fantasi terlaris di dunia oleh Andrzej Sapkowski, menceritakan kisah Geralt dari Rivia, seorang pembunuh upahan yang berjuang untuk mencari diri sejatinya.

Bukan kerana jalan cerita saja yang menarik tetapi lokasi penangkapan The Witcher juga sebenarnya mencuri perhatian penonton. Mengambil sebahagian besar lokasi di Eropah, ternyata terdapat satu lokasi filem The Witcher yang menjadi buruan para pelancong.

Ia adalah istana berhantu di Poland. Dilaporkan oleh Mirror, istana bernama Ogrodzieniec dibina pada abad ke-14 hingga ke-15 oleh keluarga Włodkowie Sulimczycy.

Runtuhan istana pada pertengahan abad ke-14 menjadi tempat penggambaran dalam adegan antara Vilgefortz (Mahesh Jadu) dari Roggeveen dan Triss Merigold (Anna Shaffer).

Ramai peminat telah membuat spekulasi bahawa istana ini digunakan sebagai tempat latihan untuk para penyihir. Spekulasi ini telah membuatkan ramai peminat rasa ingin tahu terhadap Istana Ogrodzieniec.

Jadi, anda nak tahu pasal sejarah istana berhantu ni?

Pada awalnya, Istana ini menjadi kediaman keluarga Wlodkowie Sulimczycy sehingga 1810. Dalam sejarahnya, Istana Ogrodzieniec telah diubahsuai beberapa kali, kerana beberapa bangunannya telah rosak kerana dimamah usia.

Sejak keluarga ini meninggalkan Wlodkowie Sulimczycy, istana ini dibiarkan kosong. Namun bermula pada tahun 1973, Istana Ogrodzieniec boleh dikunjungi oleh pelancong.

Kerana ia dibiarkan kosong, difahamkan istana itu dihantui oleh roh/semangat anjing hitam besar yang dimiliki oleh pemilik istana bernama Stanisław Warszycki. Anjing ini dikatakan sering muncul di beberapa bahagian istana.

Walaupun dianggap berhantu, Istana Ogrodzieniec menawarkan lanskap berbukit eksotik. Malah, bukan hanya itu, pelancong juga boleh melihat secara langsung bahagian dalam istana yang indah itu.

Istana Ogrodzieniec bukan satu-satunya destinasi pelancongan di Eropah yang merupakan yang dijadikan lokasi penggambaran. Beberapa istana lain, seperti Istana Vajdahunyad di Budapest, juga menjadi lokasi untuk filem siri yang lain.

Bagi anda yang ingin melawat Istana Ogrodzieniec, istana ini terletak kira-kira 40 kilometer dari bandar Krakow di Poland. Salah satu cara terbaik untuk sampai ke istana ialah memandu kenderaan sendiri ke sana. Kerana sepanjang jalan anda akan disajikan dengan pemandangan yang menakjubkan.


Kubur Bekas Isteri Pelawak Popular, Sule Digali Semula

Pasukan forensik dan penyelidik dari Bandung Polrestabes diarahkan untuk menggali semula kubur bekas isteri pelawak popular di Indonesia, Sule, Lina Jubaedah.

Seperti yang dilaporkan oleh Dream.co.id, Sule menyatakan rasa hairannya dengan penyakit kronik yang menyebabkan bekas isterinya meninggal dunia. Selama mengenali bekas isterinya, Sule merasakan bahawa arwah tidak mempunyai penyakit yang serius.

Menurut Sule, selama menjadi isterinya, Lina tidak pernah memiliki riwayat penyakit serius. Malahan, mendiang merupakan seorang wanita yang jarang sakit.

Kubur arwah akan digali semula setelah pihak polis menerima laporan dari anak lelaki Lina dan juga seorang penyanyi Rizky Febian, pada hari Isnin lalu (1/6/2020).

Rizky membuat laporan kepada pihak polis kerana dia juga merasakan ada sesuatu yang aneh tentang kematian ibunya.

Bukan sahaja menggali kubur, polis akan menjalankan proses autopsi pada tubuh mendiang.

“Nanti hasil siasatan dari pasukan forensik akan dianalisis penyebab kematian si mati,” kata Ketua Bidang Hubungan Masyarakat Polda Jabar Kombes S Erlangga.

Walaubagaimanapun, proses penggalian semula kubur itu terpaksa ditunda kerana hujan di mana pada awalnya ia dijadualkan bermula pukul 8 pagi (Waktu Indonesia Barat). Di tempat kejadian, terlihat khemah merah dipasang dan keluarga mendiang juga nampak menunggu proses penggalian kubur sambil menangis.

Dipetik dari Suara.com, ada tuduhan yang mendakwa suami terkini Lina yang dikenali sebagai Teddy mempunyai sihir hitam. Tuduhan ini ditolak dengan serta-merta.

“Saya tidak tahu bagaimana sihir hitam, sihir putih dan sebagainyaa,” kata Teddy, Rabu (1/8)

Selepas proses  penggalian kubur selesai, mayat Almarhumah Lina segera dibawa ke Hospital Hasan Sadikin untuk bedah siasat. Pesuruhjaya Saptono menjelaskan, proses penggalian dapat berlangsung sehari, dan pemeriksaan makmal mengambil masa dua minggu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Tak Tahu, ‘Penjara Batman’ Sebenarnya Di India. Intip 10 Foto Ini!

Tertarik dengan lokasi adegan Batman melarikan diri dari penjara dalam filem Batman-The Dark Night Rises? Ia bukanlah sebuah kota yang diimaginasi oleh pengarahnya tetapi lokasinya wujud yang terletak di Jodhpur, wilayah Rajasthan, India.

Kubu Mehrangarh atau Megran adalah bangunan sejarah yang dijadikan sebagai lokasi penggambaran. Salah satu kubu kuat yang popular di kalangan pelancong. Bangunan indah ini dibina oleh Rao Jodha pada tahun 1459, sebagai kubu terbesar dan terkenal di India.

Terletak di puncak bukit dengan ketinggian kira-kira 125 meter, dan dikelilingi oleh dinding yang menjulang tinggi. Dinding kubu itu sendiri setebal 20 meter dengan tinggi 36 meter.

Lebih menarik, benteng ini menjadi buruan para pembuat filem. Beberapa adegan filem yang terkenal pernah dilakukan di sini selain The Dark Knight Rises, sepert The Lion King, Hum Sath Sath Hain dilakonkan oleh Salman Khan.

Terlihat tersegam indah tinggi di kelilingi bandar biru, Jodhpur, benteng itu dibina oleh Rao Jodha dari dinasti Rathore Rajpurts.

Terdapat tujuh gerbang pintu indah yang berfungsi sebagai pintu masuk ke kubu. Nama pintunya berbeza-beza mengikut peristiwa-penting seperti, Fateh, Gopal, Bhairon, Dedh Kamgra, Marti, Loha, dan Kemenangan.

Salah satu pintu, masih mempunyai meriam di atasnya. Selain itu ada yang mempunyai pancang tajam untuk perlindungan daripada serangan oleh gajah dan haiwan lain. Gerbang Victory, misalnya, dibina untuk memperingati kemenangan Maharaja Man Singh terhadap tentera Jaipur dan Bikaner.

Mehran Fort mempunyai tumpuan khusus pada seni dan muzik. Jadi ada persembahan kebudayaan setiap hari di berbagai sudut kubu. Terdapat pelbagai perayaan tahunan yang diadakan di sini seperti Festival Rakyat Antarabangsa Rajasthan pada bulan Oktober, Festival Sufi Rohani Dunia pada bulan Februari, dan banyak lagi.

Bangunan bersejarah ini dibuka setiap hari dari pukul 9 pagi hingga 5 petang. Ia mengambil masa kira-kira tiga jam untuk mengelilingi kubu itu. Tiket masuk berharga 600 rupee, termasuk panduan audio bahasa Inggeris.


Patung Lilin Putera Harry & Meghan Markle Dialihkan

Tidak mengambil masa yang lama,pihak muzium lilin terkenal dunia iaitu Madame Tussauds, London telah membuang patung lilin Putera Harry dan Meghan Markle dari kedudukan asalnya.

Ini berikutan pengumuman yang dibuat oleh The Duke dan Duchess of Sussex baru-baru ini mengejutkan dunia apabila mereka membuat keputusan untuk berundur daripada sistem dan pengaruh sebagai anggota diraja. Malah pasangan ini juga merancang untuk membahagikan masa mereka untuk berada di United Kingdom dan Utara Amerika.

Menurut pihak muzium, peralihan patung-patung tersebut dibuat bagi memperlihatkan kedudukan terkini sistem diraja itu namun tidak membuangnya serta merta. Patung Harry dan Meghan akan diletakkan disebuah sudut lain bagi melihat perjalanan mereka selepas ini.

“Bagi melihatkan kedudukan terkini sistem diraja, Madame Tussauds London akan mengalihkan patung Harry dan Meghan dari kedudukan sudut diraja serta merta.

Bagaimanapun sebagai dua figura yang cukup popular dan disayangi, patung mereka akan dikekalkan di sudut lain bagi melihat perjalanan mereka selepas ini” kata pihak muzium menerusi kenyataan rasminya

Terdahulu, patung pasangan ini berdiri megah diantara patung Ratu Elizabeth dan Putera Philip. Manakala Kate, Duchess of Cambridge, dan Putera William berada di sebelah Camilla, Duchess of Cornwall dan Putera Charles,


“Tenanglah Dada Di Sana”- Farahdhiya

Menerusi perkongsiaan yang dibuat oleh penyanyi Farahdhiya, satu berita sedih telah dimaklumkannya di laman Instagram yang mana bapa kesayangan, Mohamed Amin telah meninggal dunia.

Menurut Farahdhiya, dia redha dengan pemergian bapanya yang dipercayai akibat penyakit paru-paru yang dihidapi sejak beberapa tahun lalu. Bagaimanapun, penyanyi itu akui masih belum puas untuk menjaga bapanya malah turut terkesan sehingga tidak mampu melelapkan mata. Tambah Faradhiya, dia berasa sedikit ralat kerana arwah pergi tanpa meninggalkan pesan.

“Selamat pulang ke penciptamu Nyawaku, Mohamed Amin binti Raja Maimunah. Alhamdulillah senang Dada pergi utk menghadap pencipta Dada pagi tadi,Thank you Allah swt kerana permudahkan segalanya untuk kesayanganku dunia akhiratku. Farah redha Dada,Farah redha walaupon Farah tak puas lagi jaga Dada. Tapi Allah lebih sayangkan Dada. Dada Sayang,it’s 5am now,I still can’t sleep,I’m already missing u so so much. It hurts so bad. Farah masih tak boleh bayangkan hidup Farah lepas ni tanpa Dada”

Kongsinya lagi, sebelum dikebumikan dia sempat mencium dan memeluk bapanya beberapa kali buat kali terakhir selain akan terus mendoakannya.

A post shared by farahdhiya_fd (@farahdhiya_fd)

Rata-rata kenalan artis dan peminat turut berasa sedih dan mengharapkan agar Farahdhiya terus kuat dan tenang menghadapi dugaan tersebut. Salam takziah buat Farahdhiya sekeluarga dari kami di Murai.my.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jimat Duit! 10 Lokasi Tumpuan Di Jogja Yang Menarik dan Percuma

Yogyakarta adalah salah satu destinasi kegemaran para pelancong dari Malaysia. Yogyakarta bukan sahaja dikenali sebagai kota pengajian bagi ramai pelajar dan tapak sejarah tetapi juga ia sebuah kota pelancongan. Destinasi semula jadi yang indah menjadikan Yogyakarta sebuah bandar pelancongan yang unik

Tak semua lokasi pelancongan di Yogyakarta yang mengharuskan pengunjung untuk mengeluarkan wang. Namun ternyata masih terdapat tarikan pelancong yang percuma. Nak tahu tempatnya?

Tempat ini menjadi lokasi wajib dikunjungi jika berada di Jogja. Selain anda boleh membeli cenderamata khas Jogja, bersiar-siar di sepanjang Jalan Malioboro tidak perlu mengeluarkan wang. Percuma!

Sekiranya pada masa lalu kawasan ini sentiasa penuh sesak kerana kenderaan yang diletakkan di depan kedai, kini ruang tempat letak kereta telah dialihkan ke sebuah bangunan. Setiap pengunjung akan rasa lebih selesa berjalan dan membeli-belah. Bagi umat Islam, terdapat masjid di sini.

Ramai orang mendakwa, semua cerita mengenai Jogja bermula dari sini. Mengapa? Titik Nol atau titik sifar kota Jogja adalah titik yang menentukan jarak antara daerah di Jogja atau kota-kota lain di luar Jogja.

Zero Point Jogja berada di jalan antara plaza utara ke Ngejaman di hujung selatan Malioboro. Tempat ini biasanya digunakan oleh pelancong yang melawat untuk menonton pelbagai pertunjukan seni yang diadakan oleh pelbagai penganjur, seperti komuniti pelajar di kampus mahupun komuniti tertentu yang tidak berkaitan dengan kampus.

Pernahkah anda sering melihat rakan-rakan anda mengambil gambar di dalam kereta terbuka dan penuh dengan lampu? Inilah tempatnya. Sekiranya anda berminat untuk mencubanya, anda boleh membayar sewa. Selain dapat berkunjung dengan rakan dan keluarga, pelancong boleh bergaul dan mendapat kawan baru di tempat ini. Bersantai di sini sambil menikmati suasana malam dan ia adalah percuma.

Sebuah lagi tempat yanh percuma pada  malam hari ialah Bukit Bintang, bukan di Kuala Lumpur ya! Terletak di dataran tinggi menjadikan tempat ini sebagai salah satu destinasi pelancongan malam yang indah.

Jika anda datang ke tempat ini, anda akan dibentangkan dengan percikan lampu di dataran rendah. Oleh itu, tempat ini dipanggil bukit bintang. Bersantailah di sini dengan percuma jika anda tidak membeli makanan ringan di sekitar.

Ada juga tempat bersejarah yang tak perlu beli tiket kemasukan ya!  Anda boleh bergambar di sini secara percuma. Pada dasarnya Tugu Jogja adalah titik garis anggaran dari Gunung Merapi, Kraton Jogja dan Pantai Selatan. Kerana tempat ini menawarkan ikon yang tidak dijumpai di bandar lain.

Watu Giring adalah lokasi batu-batuan semulajadi yang dipotong-potong oleh pelombong batu alam untuk menjadi seperti sebuah anak tangga.

Tempat pelancongan baru ini dibuka dan diperkenalkan oleh masyarakat Semanu, Gunungkidul. Kini menjadi perhatian para instagramer.

Bagaimana dengan bayaran ya? Pada mulanya tempat pelancongan ini adalah percuma, tetapi semakin lama, ramai pelawat yang tidak menjaga kebersihan, kini tempat pelancongan ini menyediakan kotak derma yang ikhlas untuk membantu kos pembersihan.

Spot Riyadi menawarkan pemandangan matahari terbit atau terbenam yang indah. Di sini anda dapat menikmati keindahan sawah, Kuil Sojiwan, Candi Prambanan dan Gunung Merapi dari atas.

Jalan masuk yang berliku dan curam akan dibayar apabila anda sampai ke puncak. Jangan lupa membawa makanan atau minuman untuk bekalan ketika berada di atas pemandangan.

Satu tempat yang telah wujud sejak berjuta-juta tahun yang lalu, menarik perhatian penduduk baru-baru ini. Bantal Lava dibentuk oleh lava yang keluar dari gunung berapi bawah air. Lava panas yang bersentuhan langsung dengan air sejuk menyebabkan mineralnya mengalami pembekuan yang membentuk geometri mirip tompokan bantal.

Lokasi pelancongan di sini adalah percuma jika anda hanya ingin menikmati pemandangan semulajadi. Ambil gambar seberapa banyak yang anda boleh.  Tetapi jika anda ingin menikmati pelbagai permainan, anda perlu membayar sewa. Pelancongan Lava Bantal dibuka setiap hari dari jam 6 pagi hingga 6 petang.

Pemandangan kabus tebal sentiasa menyajikan suasana yang indah di tempat ini. Suasana yang tenang kawasan berbukit dengan hamparan luas sawah padi menambah keindahan tempat ini.

Berbagai spot foto yang Instagramable bagi menambah keunikan gambar anda. Watu Mabur Cliff terletak di Mangunan, Dlingo, Bantul, dibuka setiap hari tanpa meminta Tebing Watu Mabur berlokasi Mangunan, Dlingo, Bantul ini buka setiap hari tanpa meminta anda membayarnya ketika masuk.

Tompokan pasir pantai yang banyak membuat Gumuk Pasir sebagai salah satu destinasi semula jadi yang unik. Anda boleh mendapatkan pelbagai tempat foto seolah-olah berada di padang pasir Afrika.

Berbagai permainan pun dapat anda nikmati di sini secara berbayar. Tetapi jika anda hanya ingin menikmati keindahan alam dan mengambil gambar, anda tidak perlu membelanjakan wang. Gumuk Pasir ini dibuka 24 jam tetapi disyorkan pada sebelah petang atau pagi jika anda ingin bermain di kawasan pasir  kerana kawasan ini akan terasa sangat panas selepas jam 10 pagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jungkook Beri Petunjuk BTS Bakal Kolaborasi Bersama Justin Bieber

Salah seorang anggota BTS, Jungkook sememangnya dikenali sebagai seorang selebriti yang seringkali berkongsi lagu dan penyanyi kegemarannya di media sosial.

Ini termasuklah perkongsian daripada akaun kumpulan itu mengenai lagu terbaru Justin yang berjudul Yummy dimana Jungkook turut berkongsi di laman Twitter nya. Berdasarkan perkongsian tersebut peminat membuat spekulasi bahawa kedua-dua nama besar ini bakal berkolaborasi bersama untuk lagu Yummy versi remix.

Menguatkan lagi spekulasi tersebut, pengurus Bieber iaitu Scooter Braun turut memuatnaik suntingan tweet BTS beserta emoji yang menunjukkan sesuatu diantara BTS dan juga bintang Hollywood itu.

Rata-rata peminat menyambut baik sekiranya kolaborasi tersebut bakal menjadi realiti apatah lagi menganggap BTS bukan lagi sekadar bintang K-Pop malah merupakan bintang global. Terdahulu, BTS tampil sukses menerusi single duet bersama Halsey berjudul Boy With Luv.


RM 30 Juta Kutipan! Ejen Ali: The Movie Pecah Tiga Rekod Baharu

Setelah 6 minggu tayangan akhirnya ‘keputusan’ rasmi mengenai filem Ejen Ali : The Movie telah diketahui menerusi edaran kepada pihak media baru-baru ini.

Filem terbitan Primeworks Studios dan WAU Animation itu berjaya mengungguli carta perfileman tempatan dengan meraih kutipan RM30 juta dalam masa 6 minggu tayangan, sekaligus melakar sejarah sebagai produksi animasi tempatan paling laris bagi tahun 2019. Kejayaan luar biasa ini diperolehi dari hasil sokongan padu penggemar filem dan peminat Ejen Ali yang telah beberapa kali menonton filem tersebut di pawagam sejak dari hari pertama tayangannya, iaitu pada 28 November 2019.

Filem Ejen Ali yang mula menguasai pawagam tempatan sejak musim cuti persekolahan yang lalu telah bersaing hebat dan berjaya menandingi filem-filem popular antarabangsa yang lain. Rentetan dari kejayaan ini, tahun 2019 telah diangkat sebagai ‘Tahun Animasi Malaysia’ dan filem ini tampil sebagai filem animasi tempatan nombor 1 di Malaysia.

Bukan itu sahaja, Ejen Ali : The Movie turut berada di kedudukan nombor 3 bagi kategori kutipan filem tertinggi sepanjang zaman sekaligus mengalahkan dua pesaing terdekatnya yang juga filem animasi tempatan, Upin & Ipin : Keris Siamang Tunggal dan Boboiboy The Movie 2.


Jaclyn Victor Bercerai, Luahan Shawn Riviera Soal Anak Cukup Memilukan!

Mengejutkan! Itulah yang diluahkan oleh rata-rata peminat dan rakan selebriti setelah mendapat perkhabaran mengenai berita penceraian penyanyi popular Jaclyn Victor dengan Shawn Rivera.

Berita tersebut telah diumumkan oleh suami penyanyi itu menerusi laman Facebook nya. Lebih mengejutkan Shawn yang juga anggota kumpulan R&B Az Yet mendedahkan mereka sudah tidak tinggal sebumbung sudah lebih dari setahun dipecayai akibat sudah tidak mempunyai persefahaman.

Menurut Shawn, biarpun sudah tidak bersama namun mereka akan tetap memberikan yang terbaik buat anak-anak mereka, Josh dan Molly selain mengharapkan semua pihak supaya menghormati situasi mereka.

“Kami dah mencuba yang terbaik, tetapi setelah hidup tidak sembumbung selama lebih dari setahun, kami tidak dapat menemui jalan penyelesaian. Kami tidak mahu hubungan tidak berfungsi ini menjadi contoh yang tidak sihat untuk anak-anak kami.

“Tidak ada kanak-kanak yang mahu dibesarkan dengan stigma memalukan melihat ibu bapa mereka digambarkan dalam kesan negatif. Kami tetap komited untuk melakukan yang terbaik untuk anak-anak kecil kami, sehingga mereka dapat menjadi yang insan terbaik. Tidak kira apapun, kami akan sentiasa mencintai dan menghargai Jonah dan Molly kami!”- katanya dalam facebook.

Dalam perkembangan lain, di media sosial peminat mendoakan agar kedua-dua mereka akan terus tabah terutama buat Jac yang dianggap mereka sebagai seorang wanita yang kuat dan memberikan banyak inspirasi buat mereka selama ini.


Netizen Sepakat Lancar Kempen Bantu Puteri Balqis

Puteri Balqis sememangnya dikenali sebagai seorang pelakon cilik yang cukup hebat. Manakan tidak hampir setiap lakonannya memberikan kesan sehingga diiktiraf sebagai Pelakon Wanita Terbaik di Anugerah Skrin (ASK) 2014 di TV3 dan Pelakon Wanita Terbaik di Asian Television Award 2014 yang berlangsung di Singapura.

Terbaru, pendedahan yang mengejutkan mengenai Balqis telah meruntunkan hati ramai pihak. Selepas menyepi seketika akibat menghidap penyakit kronik, kehidupan kanak-kanak berusia 12 tahun itu bersama ibunya berubah serta merta.

Tampil dalam rancangan Bersamamu, Balqis dan ibunya berkongsi kesukaran kehidupan mereka malah lebih memilukan mereka pernah ‘terputus makan’ selama beberapa hari.

“Perubahan secara tiba-tiba ini indah sebenarnya, Tuhan tak mau kami lupa diri. Terputus makan itu pernah dua tiga hari tapi tak pernahlah sampai seminggu. Kami ikat perut,”

Rata-rata netizen berasa simpati dengan keadaan Balqis terkini apatah lagi menghadapi kesukaran hidup diusia yang muda. Sesetengah daripada mereka turut mempersoalkan kebajikan pelakon ini yang seharusnya berada dalam pemerhatian pihak tertentu. Melihatkan pada keadaan Balqis, ada netizen yang melancarkan kempen membantu mempromosikan nukilan mengenai kisah hidupnya, yang berjudul “30 Poems of Puteri Balqis”.

Selepas tular kisah mengenai Balqis, terbaru pada pagi ini dia bersama ibunya turut diundang ke rancangan Malaysia Hari Ini (MHI) yang mana sekali lagi mengundang air mata dikalangan penonton termasuk hosnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.